Natura Hellas: Καστοριά. Η αρκουδοοικογένεια στη φωλιά της\nΟ φωτογράφος Κώστας Καπουργάς κατάφερε προχθες με τον φωτογραφικό του φακό να απαθανατίσει κάποιες από τις στιγμές μιας οικογένειας αρκούδων – μια μητέρας με τα μικρά της – τα οποία εντόπισε σε ορεινή περιοχή κάπου στην Καστοριά.\nΟι αρκούδες που ζουν στα ελληνικά βουνά κινδυνεύουν από τους κυνηγούς που τις εκτελούν, από τους αγρότες που τις δηλητηριάζουν με φόλες, από τους μελισσοκόμους που τις σκοτώνουν, από τους οδηγούς που τις πατάνε στον δρόμο…\nΟ Κώστας Καπουργάς γράφει γι’ αυτή την από απόσταση συνάντηση: «Εγώ γιατί δεν βλέπω ποτέ τίποτα όταν πάω στο βουνό;». Αυτή είναι η πιο συχνή ερώτηση που μου κάνουν πολλοί φίλοι, γι’ αυτό και αποφάσισα να πω πέντε λόγια και ανεβάσω αυτές τις φωτογραφίες, που ποιοτικά μπορεί να είναι χάλια λόγω μεγάλης απόστασης, είναι όμως αποκαλυπτικότατες. Ενώ στην πρώτη φωτογραφία φαίνεται ένα απλό βουνό κοιτώντας πιο προσεκτικά θα δούμε να αποκαλύπτεται αυτή η μητέρα με τα δύο αρκουδάκια της.\nΣτη συντριπτική πλειοψηφία μας είμαστε αστοί. Οι κάτοικοι ακόμα και στα χωριά (και αυτό είναι λυπηρό) λειτουργούν όλοι ως αστοί. Οι υποχρεώσεις μας πολλές, ο χρόνος λίγος, από το ένα μέρος στο άλλο με το ρολόι στο χέρι σαν ρομποτάκια εργοστασίου.\nΑυτόν λοιπόν τον τρόπο λειτουργίας που έχουμε υιοθετήσει, είτε ηθελημένα είτε αθέλητα, τον εφαρμόζουμε παντού μέχρι και στην εκδρομή και στις διακοπές μας, τρέχα περίμενε, τρέχα περίμενε. Και το περίμενε κατάντησε να είναι μέρος του τρέχα.\nΑνεβαίνοντας λοιπόν στο βουνό πιστεύουμε πως η φύση είναι ένας σταθμός του τρέχα μας. Ανεβαίνουμε στο βουνό και σκεφτόμαστε «Βγες αρκούδα να σε δω, βγες σκιουράκι να σε δω κλικ κλικ, βάλε μπρος φύγαμε».\nΔεν είναι έτσι και δε πρόκειται ποτέ να γίνει, η φύση έχει τους δικούς της κανόνες και τους δικούς της ρυθμούς, όσο δεν τους κατανοούμε τόσο θα μας κρύβεται. Η φύση πρώτα εγκρίνει τις προθέσεις μας και μετά μας αποκαλύπτεται. Αν δεν μπορείς να θαυμάσεις μια μυρμηγκοφωλιά και το πέταγμα ενός ταπεινού Σπίνου δεν θα δεις ποτέ σου την αρκούδα.\nΗ απάντησή μου λοιπόν σε όλους τους φίλους είναι αυτή: «Η φύση εμφανίζεται σε αυτόν που πραγματικά θέλει να την δει»\nΞεκινώντας για το βουνό αφήστε στην πόλη, το άγχος, το στρες, τους ρυθμούς της και της υποχρεώσεις της. Αυτά δεν τα χρειάζεστε όταν βρίσκεστε στην φύση, θα τα ξαναβρείτε άθικτα στο μέρος τους όταν επιστρέψετε, σας το υπογράφω».\nπηγή: STARFM , http://oladeka.blogspot.gr/


Τα συντάγματα καθορίζουν τη λειτουργία των θεσμών και τη σχέση τους με τις μάζες. Εφόσον πρόκειται για την ύπαρξη σχέσεων ανάμεσα στο κράτος και τις λαϊκές μάζες, τα συντάγματα υποκρύπτουν την προάσπιση των συμφερόντων της κυρίαρχης τάξης. Το σύνταγμα καθορίζεται και διαμορφώνεται με βάση τον συσχετισμό δύναμης στο επίπεδο της ταξικής πάλης.\nΤο σύνταγμα του 1924 ήταν το θεμέλιο του τουρκικού κράτους, σφράγισε την κοινωνική ζωή και στόχευε τη φεουδαρχική μοναρχία. Είναι λάθος να θεωρηθεί δημοκρατικό με κριτήριο τους στόχους του. Το νέο κράτος δεν στηρίχθηκε σε μια νέα άρχουσα τάξη, στηρίχτηκε στους φεουδάρχες και τους μεγαλοτσιφλικάδες που συνεργάστηκαν με τους ιμπεριαλιστές και διαδοχικά εναλλάσσονταν στην εξουσία. Το περιεχόμενο του συντάγματος του 1924 είναι συμβατό με τα συμφέροντα των ιμπεριαλιστών και των κοινωνικών στηριγμάτων τους και είναι φασιστικό.\nΑυτό είναι η βάση όλων των αναθεωρήσεων του συντάγματος. Δεν είναι αποτέλεσμα ενός μετασχηματισμού της ταξικής πάλης υπέρ της εργατικής τάξης αλλά είναι η αντανάκλαση της οικονομικής και πολιτικής ανάπτυξης του ιμπεριαλισμού και των ενδοαστικών αντιθέσεων. Όλες οι αναθεωρήσεις, είτε πρόκειται για επιβολή από τα πάνω (όπως έγινε με το σύνταγμα του 1924 και του 1960), είτε όπως το έκανε η στρατιωτική χούντα, είτε με την ψήφο του λαού γίνονται για να υπηρετήσουν το φασιστικό κράτος. Με δεδομένα τον ρόλο και την λειτουργία του συντάγματος, η θέση των κομμουνιστών και των επαναστατικών δημοκρατικών δυνάμεων δεν είναι να οδηγήσουν τις λαϊκές μάζες στην κάλπη αλλά στην αποχή.\nΗ στάση της αποχής στο δημοψήφισμα της 16/4/2017 σχεδόν περιορίστηκε στους κομμουνιστές και ένα σημαντικό τμήμα δυο άλλων επαναστατικών – δημοκρατικών δυνάμεων, που υιοθέτησε την στάση της αποχής. Όταν ανακοινώθηκαν οι θέσεις για το δημοψήφισμα, το σύνολο σχεδόν των επαναστατικών και δημοκρατικών δυνάμεων βρέθηκε στο μέτωπο του ΟΧΙ. Ως PARTIZAN, αναζητήσαμε τα αίτια για την στροφή 180 μοιρών αυτών των δυνάμεων. Οι δυνάμεις αυτές αντί να σταθούν δίπλα στο Κουρδικό Εθνικό Κίνημα, τάχθηκαν στο ΟΧΙ, με επιχείρημα ότι έτσι θα εμποδιστεί η στροφή στο θεοκρατικό καθεστώς. Με την ευθύνη που επιβάλλει η ταξική πάλη, είχαμε καθήκον απέναντι στον λαό να αποκαλύψουμε αυτό το σοβαρό πρόβλημα. Το κάναμε με όλες μας τις δυνάμεις και τα μέσα. Αυτές οι δυνάμεις δεν έκαναν καμιά κριτική στη θέση της αποχής παρά μόνο ότι «η αποχή εξυπηρετεί το ΝΑΙ» και φυσικά αυτό δεν το μετράμε σαν κριτική.\nΗ PARTIZAN καλούσε σε αποχή λέγοντας ότι «Η αναθεώρηση του συντάγματος γίνεται υπέρ μιας κλίκας της άρχουσας τάξης. Μην παίρνεις θέση! Μην πας στις κάλπες που στήθηκαν για τη νομιμοποίησή τους. Το φασιστικό σύνταγμα δεν αλλάζει ούτε με το ΝΑΙ ούτε με το ΟΧΙ. Μην ψηφίζεις το φασιστικό σύνταγμα».\nΗ άρχουσα τάξη καθορίζει τη συνείδηση των μαζών με τα μέσα κυριαρχίας. Παραμορφώνει τη συνείδηση. Όλες οι επαναστατικές και δημοκρατικές οργανώσεις επιβάλλεται να παρέμβουμε για να μετατρέψουμε τις λαϊκές συνειδήσεις σε προοδευτικές, για να αναπτυχθεί και να υπηρετηθεί η ταξική πάλη στην κατεύθυνση των συμφερόντων του λαού.\nΗ θέση του ΟΧΙ ενισχύει τη διαστρέβλωση των συνειδήσεων, συνεισφέρει στο φασιστικό κοινοβουλευτικό σύστημα και στην υποστήριξη των θεσμών αυτού του συστήματος. Επίσης, δεν μπορεί να κρυφτεί το γεγονός ότι το μέτωπο του ΟΧΙ κυριαρχείται από το CHP, αφού στις επιτροπές που συγκροτήθηκαν για το ΟΧΙ ηγεμόνευε το CHP. Κυριαρχούσε στην προπαγάνδα ο λόγος του. Θα μπορούσε να δικαιολογηθεί εν μέρει λόγω της δύναμης των ΜΜΕ, αν δεν υιοθετούνταν από αυτές τις δυνάμεις ο λόγος του πχ για «τη δικτατορία του ενός άνδρα», «τον κοινοβουλευτισμό», «τον διαχωρισμό εξουσιών», «δημοκρατία- δικτατορία». Συνέβαλαν, έτσι, στην στρέβλωση των λαϊκών συνειδήσεων.\nΔιανύουμε μια φάση που οι επιθέσεις του φασισμού εντάθηκαν και οι νίκες του διευρύνθηκαν. Αυτές οι επιθέσεις είχαν μια σειρά στόχους, όπως τον κουρδικό λαό και το εθνικό κουρδικό κίνημα, την υποταγή των οργανωμένων πολιτικών υποκειμένων. Ο φασισμός θέλει να δει τον λαό ανοργάνωτο και διαλυμένο.\nΝα πάρουμε υπ’ όψη τα τρία χρόνια χωρίς συγκρούσεις, λόγω των συζητήσεων ειρήνευσης. Αυτά τα χρόνια, τα κομμουνιστικά κόμματα, οι επαναστατικές και δημοκρατικές δυνάμεις χαλάρωσαν ως προς την οργάνωση και διαφοροποιήθηκαν από τη μαχητική γραμμή. Αποδεχόμενοι το αυθόρμητο, ακολούθησαν μια πρακτική που οδήγησε σε απελπισία. Μέσα σ’ αυτές τις πολιτικές συνθήκες, τα προοδευτικά πολιτικά υποκείμενα βρέθηκαν ακαθοδήγητα και σύρθηκαν στον ρεφορμισμό. Είδαν τις εκλογές, τοπικές, γενικές και προεδρικές, σαν μια εξέδρα εκτίναξης της δύναμής τους.\nΜετά από τα τρία χρόνια, φτάσαμε σε συνθήκες βαριάς βίας και καταστολής, που ξεκίνησε από τον Σεπτέμβρη του 2015 και συνεχίζεται δυο χρόνια. Οι επαναστατικές δημοκρατικές δυνάμεις βρέθηκαν απροετοίμαστες στις νέες συνθήκες και οδηγήθηκαν σε δρόμους χωρίς προοπτική, με τη μαχητική γραμμή σε λήθαργο και εκφυλισμένο το κλασικό πολιτικό ύφος, χωρίς να έχουν βάλει στη θέση του το νέο.\nΗ ομοφωνία αυτών των δυνάμεων που συναντήθηκαν στο ΟΧΙ, σε γενικές γραμμές, είναι σχετικές με την αναδυόμενη πολιτική κατάσταση που αναφέραμε. Η θέση μας για την αποχή και η κριτική μας στην πρόταση αυτών των δυνάμεων για το ΟΧΙ είναι ένα κομμάτι της ανάλυσης που πρέπει να γίνει από του Μαρξιστές- Λενινιστές- Μαοϊστές.\nΤο δημοψήφισμα τέλειωσε και από τις κάλπες βγήκε το ΝΑΙ με μικρή διαφορά. Τα αποτελέσματα είναι αμφισβητήσιμα λόγω της καταμέτρησης των ασφράγιστων φακέλων και ψηφοδελτίων. Το προλεταριακό κόμμα άγγιξε αυτή την κατάσταση λέγοντας ότι οι κάλπες στήθηκαν για να εγκριθεί το σύνταγμα από τις λαϊκές μάζες. Καλώντας να κάνουν αποχή, προχωρούσε πιο πέρα λέγοντας ότι θα βγει το ΝΑΙ στο δημοψήφισμα με την εφαρμογή κάθε μέσου.\nΟι δυνάμεις του ΟΧΙ καταγγέλλουν το αποτέλεσμα ως αμφισβήτησιμο. Το να αμφισβητείς το αποτέλεσμα, πέρα από μια έκφραση της πραγματικότητας, δεν προσφέρεις τίποτα. Ξόδεψαν πολλή ενέργεια για να συμμετέχουν οι μάζες σε ένα δημοψήφισμα που εξ αρχής ήταν δόλιο. Οι επαναστατικές δημοκρατικές δυνάμεις πρέπει να κάνουν την αυτοκριτική τους, αφού πρώτα σκεφτούν ότι κουβάλησαν τον λαό στις κάλπες και τον έκαναν κομπάρσο σε ένα θέατρο δημοκρατίας του φασισμού.\nΦάνηκε ότι οι μάζες ήταν απροετοίμαστες για το αποτέλεσμα και δεν μπήκαν μαζικά στην κινητοποίηση, από την πρώτη μέρα που βγήκαν περιορισμένες ομάδες στον δρόμο. Οι λαϊκές μάζες που πήγαν στις κάλπες, δεν αποδέχονται το ΝΑΙ, που ήρθε σαν τετελεσμένο με την απόφαση της ανώτατης εκλογικής επιτροπής. Αλλά απέναντι σ’ αυτό δεν κάνουν τίποτε και δεν μπορούν να κάνουν, ζητούν να ξαναπάνε στις κάλπες. Αυτοί που συμμετείχαν στο δημοψήφισμα με τη δική τους εμπειρία, αναζητούν τις αιτίες.\nΞέρουμε ότι το ΟΧΙ του λαού ήταν ένα ξέσπασμα, ένας ξεσηκωμός απέναντι στο κράτος και η οργισμένη ανάγκη για αντίσταση. Για αυτό, η PARTIZAN πρέπει χωρίς καθυστέρηση να καλέσει αυτούς που εξαπατήθηκαν στις κάλπες, να αναλύσει και να τους εξηγήσει και να τους βγάλει στον δρόμο. Να τους καλέσει σε αγώνα ενάντια στον φασισμό! Να γίνει ο επαναστατικός μαχητικός λόγος στη δυσαρέσκειά τους.\nΝα μην μας διαφεύγει ότι η εξουσία του Ερντογάν και του AKP είναι ένας χάρτινος τίγρης. Δεν μπορεί να διαχειριστεί την κρίση με την πολιτική που ακολουθεί. Τα πιο ισχυρά μας όπλα είναι η λαϊκή πάλη, η μαχητική επαναστατική αντίσταση και η μαζική μας γραμμή. Η οργή των μαζών βαθαίνει το μίσος. Να οπλίσουμε τα όπλα μας, να κάψουμε τον χάρτινο τίγρη.\nΗ PARTIZAN θα μετατρέψει την εξαπάτηση του λαού με το δημοψήφισμα του Απρίλη σε δυνατότητα αντίστασης των λαϊκών μαζών!


Γ. Ιωάννου: 'Κάνουμε τεράστια προσπάθεια'\nΧρήστος Σεφερλής 13 Μαΐου 2022 20 Μαΐου 2022 0191\nΔηλώσεις του ποδοσφαιριστή του Κυπάρισσου Αντίκυρας Γιάννη Ιωάννου, μετά το τέλος του αγώνα της ομάδας του με τον ΑΟ Χαλκίς, για τη δεύτερη αγωνιστική του έκτου ομίλου των μπαράζ ανόδου στη Γ’ Εθνική.\n‘Προηγηθήκαμε και θεωρούσα ότι έπρεπε να διαχειριστούμε καλύτερα το παιχνίδι και ‘χουμε καλύτερη αντιμετώπιση. Παρόλα αυτά από την άλλη εντάξει θεωρώ ότι κάνουμε τεράστια προσπάθεια. Είμαστε μία ομάδα καταρχάς που το 90% των παιδιών δουλεύουμε σε βαριά βιομηχανία, μην το ξεχνάμε αυτό. Έτσι ξεκινήσαμε από την αρχή. Έχουμε φτάσει σ’ ένα σημείο που πρωταγωνιστούμε στον όμιλο κι έχουμε τον όμιλο στα δικά μας χέρια. Από μας εξαρτάται. Οπότε τι να σας πω τώρα. Ήρθαμε στη Χαλκίδα με τόσο κόσμο, με ιστορική ομάδα και πήραμε ένα αποτέλεσμα που ok σαφώς θεωρώντας από την εικόνα του παιχνιδιού πιστεύω μας αδικεί το αποτέλεσμα, αν μιλήσουμε αντικειμενικά 100%, όσο κι αν περίεργο ακούγεται, άλλα έτσι είναι η αλήθεια. Έπρεπε να κερδίσουμε, παρόλα αυτά και με το 1-1 ικανοποιημένοι είμαστε.\nOk, πιεστήκαμε, λογικό ήτανε. Ήρθαμε και σε ένα μέρος το οποίο ήτανε… είδατε στην εξέδρα, δεν μπορούμε να συγκριθούμε. Παρόλα αυτά σ’ αυτό το σημείο θέλω πραγματικά να ευχαριστήσω μέσα απ’ την καρδιά μου αυτούς τους 30-50 που έρχονται και μας ακολουθούν σ’ όλα τα παιχνίδια. Είναι πολύ σημαντικό για την ομάδα, για ένα τέτοιο χωριό, για την προσπάθεια που γίνεται. Πολύ ευχαριστημένος.\nΕυχαριστούμε για τη φιλοξενία της Χαλκίδας, έτσι δεν το συζητάμε αυτό. Ήταν όλα άψογα’.\nΑΕ Καθενών: Ακόμη 7 προσθήκες στο ρόστερ\nΚώστας Λαγός 1 Φεβρουαρίου 2022


Προσκυνητής: ΚΥΡΙΑΚΗ ΜΕΤΑ ΤΑ ΦΩΤΑ-Η Γαλιλαία και η σκιά του θανάτου\nΚΥΡΙΑΚΗ ΜΕΤΑ ΤΑ ΦΩΤΑ-Η Γαλιλαία και η σκιά του θανάτου\nΟ Ιησούς Χριστός αποτελεί την ανανέωση και την ανακαίνιση του κόσμου. Αυτόν περίμενε όλη η ανθρωπότητα. Ας επιστρέψουμε κι εμείς πραγματικά στην Εκκλησία, ας λάβουμε κι εμείς με τη σειρά μας Φως, ας έχουμε σχέση ζωής με τον Κύριό μας Ιησού Χριστό και τίποτε δεν θα είναι αξεπέραστο. Ο χριστιανός είναι χαρούμενος κι αισιόδοξος, γιατί μέσα από τη ζωή της αναζήτηση για το Χριστό, τη ζωή της μετανοίας, τη ζωή της αγάπης και της κοινωνίας μαζί Του, αντέχει τις δυσκολίες. Και αγωνίζεται για όλο τον κόσμο να γευθεί αυτή τη σχέση με την Βασιλεία του Θεού. Είτε σιωπηλά, με την προσευχή του, είτε δυναμικά, είτε και με τους δύο τρόπους μαζί. Και καρπίζει μήνυμα αιώνιο στον κόσμο, κι ας είμαστε κι ας φαινόμαστε λίγοι. ΄\nΑναρτήθηκε από π.Γεώργιος-Προσκυνητής στις 1/12/2013\nΕτικέτες μετάνοια, πνευματικοι λογοι, Σχόλια στο Ευαγγέλιο\nπολύ αφυπνιστικό!σε λίγες λέξεις συνοψίζει τους σκοπούς της πνευματικής ζωής..ευχαριστούμε!\n14 Ιανουαρίου 2013 - 1:04 π.μ.


ΕΜΕΙΣ ΟΙ ΠΑΡΑΛΥΤΟΙ...\nΑπομαγνητοφωνημένο κήρυγμα του π. Χριστόδουλου Μπίθα,\nστον Ι. Ναό Αγ. Παρασκευής Λευκάδος.\nΈνα μήνα πριν το Πάσχα κατά την εορτή του Πουρίμ, δηλαδή της μνήμης της σωτηρίας των Εβραίων από το διάταγμα εξόντωσής τους από του Πέρσες, εισήλθε ο Κύριος στα Ιεροσόλυμα από την πύλη την λεγομένη προβατική. Λεγόταν έτσι γιατί ήταν η πύλη, απ’ όπου έβαζαν τα πρόβατα εκείνα που προορίζονταν για τις θυσίες στο θυσιαστήριο. Ήταν εκεί, λοιπόν, κοντά στην πύλη αυτή την Προβατική, μια δεξαμενή που λεγόταν Βηθεσδά, που σημαίνει «το σπίτι του ελέους». Και εκεί υπήρχε μια παλιά εβραϊκή παράδοση, ότι όταν ταραζόταν το νερό, κάποια στιγμή από άγγελο Κυρίου (έτσι έλεγε η παράδοση) όποιος προλάβαινε κι έπεφτε μέσα πρώτος θεραπευόταν.\nΟ Κύριος λοιπόν περνά από εκεί. Φανταζόμαστε το θέαμα. Ένα σωρό άνθρωποι, σακάτηδες, τυφλοί, αναγκεμένοι, σέρνονται γύρω από το στηθαίο της δεξαμενής και ανάμεσα σ’ όλους αυτούς ο Κύριος εστιάζει σ’ ένα πρόσωπο. Ο Κύριος που καταλαβαίνει τις ψυχές όλων μας, βλέπει έναν άνθρωπο που είναι διαφορετικός από όλους εκείνους που απευθυνόταν συνήθως στα άλλα θαύματα που έκανε. Ένας παράλυτος 38 χρόνια βρισκόταν εκεί και δεν είχε βρει ποτέ κανένα να τον ρίξει μέσα στην δεξαμενή. Ο ίδιος ήταν δύσκολο να κινηθεί. Πριν προλάβει, λοιπόν, να πει τίποτα εκείνος στον Χριστό (μάλλον δεν σκόπευε) γυρνάει ο Κύριος, τον κοιτάει στα μάτια, και του λέει: «θέλεις να θεραπευτείς;». Εκείνος αρχίζει τα παρακάλια. «Τόσα χρόνια είμαι εδώ και δεν βρέθηκε ένας άνθρωπος να με ρίξει μέσα».\nΑυτός ο άνθρωπος ο παράλυτος, μας φέρνει κατευθείαν στο νου τον παράλυτο της άλλης διηγήσεως του Ευαγγελίου. Ας το θυμηθούμε γιατί έχει σημασία. Ήταν ο Κύριος στην Καπερναούμ, σ’ ένα σπίτι και φορείο με έναν παράλυτο. Κι ήταν τόσο μεγάλη η αγάπη τους γι’ αυτόν τον άνθρωπο που γκρέμισαν, επειδή δεν μπορούσαν να μπουν, την στέγη του σπιτιού και τον κατέβασαν μέσα. Και βλέποντας την πίστη τους στον Θεό και την αγάπη τους στον φίλο τους είπε ο Ιησούς στον παράλυτο «Σού συγχωρούνται οι αμαρτίες σου».\nΑς κοιτάξουμε την διαφορά. Στην μία διήγηση κάποιος που αγαπάει και αγαπιέται. Η αυτοθυσία, η αλληλεγγύη, η αγάπη των ανθρώπων των δικών του τον οδηγούν στο θαύμα. Ένας άνθρωπος άξιος να αγαπήσει και να αγαπηθεί δεν χρειάζεται να πει τίποτε άλλο. Είναι μέσα σε κοινωνία με τον Θεό και η θεραπεία γίνεται αμέσως.\nΣήμερα, σε αυτή την περικοπή που ακούσαμε, έχουμε έναν άνθρωπο που ισχυρίζεται ότι 38 χρόνια δεν βρέθηκε κανείς να τον ρίξει μέσα. Είναι δυνατόν; Είναι δυνατόν να μην βρεθεί ούτε ένας να σε ρίξει μέσα; Εδώ έχουμε ένα θαύμα διαφορετικό από άλλα. Συνήθως τον πλησιάζει ένας άντρας, μια γυναίκα με παρρησία και λένε «πιστεύω ότι είσαι ο Υιός του Δαυίδ, σώσε με». Εδώ δεν λέει κουβέντα. Ο Κύριος τον καταλαβαίνει.\nΤι συμβαίνει μ’ αυτόν τον άνθρωπο, μ’ αυτόν τον παράλυτο; Αυτός ο άνθρωπος δεν είχε αγάπη καθόλου. Δεν έβρισκε ούτε καν έναν άνθρωπο να συνδεθεί μαζί του, να πάει να περιμένει, να τον βοηθήσει. Οι άλλοι γκρέμισαν μια στέγη για να βάλουν τον αγαπημένο τους. Εδώ δεν βρέθηκε ούτε ένας να κάθεται λίγο μαζί του να του κάνει παρέα. Τι συνέβαινε με αυτόν τον άνθρωπο; Ήταν βυθισμένος στην μοναξιά του. Προφανώς μπορούμε να υποθέσουμε ότι τις μέρες που πέρναγαν μέσα στα χρόνια γκρίνιαζε, φώναζε, μουρμούραγε, τα ’χε με όλους, τους κατηγορούσε.\nΚαι μας έρχεται στον νου ποιος άλλος; Ο εαυτός μας. Που καθώς περνάει ο χρόνος, παράλυτοι εμείς από την αμαρτία, σιγά-σιγά χάνουμε την πίστη μας στην αγάπη. Αποτυγχάνουμε. Χάνουμε φίλους, χάνουμε παρέες. Μπορεί να χωρίσουμε. Μπορεί να έχουμε μια επαγγελματική αποτυχία. Κλεινόμαστε στον εαυτό μας, ειδικά σ’ αυτούς τους καιρούς τους περίεργους και αφιλόξενους. Κλεινόμαστε στον εαυτό μας. Και αρχίζουμε κι εμείς αυτά που λέγαν και οι προηγούμενοι. Δεν υπάρχει αγάπη, δεν υπάρχει φιλία, δεν υπάρχουν αξίες, τον εαυτό σου να κοιτάς. Και καθώς τα λέμε αυτά, όλο και περισσότερο κλεινόμαστε στον εαυτό μας. Τι θλιβερό που είναι άνθρωποι να τερματίζουν την ζωή τους και να μην έχουν ούτε ένα φίλο. Και χειρότερο από αυτό. Να μην τους αγαπούν οι συγγενείς τους και πάντα να φταιν οι άλλοι. Πάντα να φταιν οι άλλοι, ποτέ οι ίδιοι.\nΟ Κύριος αφού κάνει την θεραπεία σ’ αυτόν τον άνθρωπο που θέλησε να τον ξεχωρίσει, όχι γιατί κατάλαβε ότι ήταν προφήτης, ότι ήταν δάσκαλος, ότι ήταν Μεσσίας, αλλά τον ξεχώρισε γιατί ήταν τόσο πολύ δυστυχισμένος, μα τόσο πολύ δυστυχισμένος, που όλους τους είχε διώξει από κοντά του. Όταν τον θεραπεύσει και αυτός μέσα από την χαρά της θεραπείας του σηκωθεί πάνω (ας το σκεφτούμε αυτό πως είναι να είσαι καθηλωμένος χρόνια ολόκληρα και να σηκώνεσαι πάνω), όταν σηκώνεται πάνω και αρχίζει να ζητωκραυγάζει του λέει «πήγαινε και μην ξανακάνεις τα ίδια, γιατί τότε θα ’ναι χειρότερα. Μην ξανααμαρτήσεις». Αυτή ήταν η αμαρτία του. Είχε ξεχάσει τι θα πει αγάπη. Άρα είχε ξεχάσει τι θα πει Θεός. Άρα είχε ξεχάσει τι θα πει πλησίον και συνάνθρωπος. Άρα ένοιωθε μια σκοτεινιά τεράστια μέσα στην ψυχή του.\nΠόσους ανθρώπους δεν ξέρουμε που είναι έτσι; Μπορεί να έχουν χρήματα, να έχουν κοινωνική καταξίωση, να έχουν καθωσπρεπισμό κι όμως είναι βυθισμένοι σ’ ένα σκοτάδι. Κάποιος απαισιόδοξος θα έλεγε ότι οι περισσότεροι άνθρωποι έτσι είμαστε. Κάποιος αισιόδοξος θα έλεγε ότι είμαστε έτσι αλλά μπορεί να το καταλαβαίνουμε. Η πραγματικότητα της κοινωνίας, ειδικά στις μεγάλες πόλεις, μας θυμίζει πάρα πολύ την σημερινή περικοπή. Άνθρωποι παράλυτοι ψυχικά, ηθικά, από τις αξίες. Που όλη την ώρα λένε «αν είχα κάποιον να με βοηθήσει τότε μπορεί να άλλαζα. Αν υπήρχε Θεός και μου εμφανιζόταν και μου ’κανε ένα θαύμα, τότε μπορεί να άλλαζα». Αν, αν, αν… και εν τω μεταξύ πάντα φταίνε οι άλλοι.\nΚι όπως λέει εκείνο το τραγουδάκι το ωραίο: «πάντα γι’ άλλους μιλάμε». Ποτέ για τον εαυτό μας. Πρόθυμοι να κουτσομπολέψουμε, να κατηγορήσουμε, να οικτίρουμε τον οποιονδήποτε. Φτάνει να μην μας πουν τίποτα για τον εαυτό μας. Όταν μας πουν κάτι θυμώνουμε, παρεξηγιόμαστε, βρίζουμε, έχουμε όλες τις δικαιολογίες του κόσμου. Κανείς δεν έχει δικαιολογία παρά μόνο εμείς. Έτσι κάνουμε. Κι όσο μεγαλώνουμε χειρότεροι γινόμαστε.\nΠοια είναι η ελπίδα λοιπόν; Η ελπίδα είναι το παράδειγμα του άλλου παραλυτικού. Η ελπίδα είναι ότι όταν ο άνθρωπος αποφασίσει να πει ένα όχι σε αυτή την πεπτωκυία φύση, την χοϊκή, την χωμάτινη που μας τραβάει προς τα κάτω, που θέλει να μας κλείσει στον εαυτό μας, όταν αποφασίσει ότι πρέπει να αγαπήσει ακόμα κι αν η φύση του, η αμαρτία του του λέει το αντίθετο, όταν αποφασίσει ότι πρέπει να συγχωρήσει, όταν αποφασίσει ότι δεν πρέπει να κατακρίνει, τότε έρχεται η χάρις του Θεού και αναπληρώνει αυτά που φαίνονται αδύνατα για μας.\nΈτσι, λοιπόν, όπως μάθαμε σε αυτή την μικρή και όμορφη ενορία της πόλης της Λευκάδος, πριν από χρόνια έγινε ένα θαύμα την ημέρα της αγίας Βαρβάρας. Μετατέθηκε η εορτή του θαύματος για την σημερινή ημέρα, επειδή έβρεχε συνήθως την ημέρα της αγίας Βαρβάρας, για να μπορεί να γίνεται η λιτανεία, να χαίρεται ο λαός, να συμμετέχει και να δοξολογεί, επειδή ακριβώς είναι τόσο μεγάλο το πρόβλημα από τις ασθένειες αυτές τις μολυσματικές, όπως ήταν τότε η ευλογιά. Τώρα τα ’χουμε ξεχάσει, μ’ ένα χαπάκι μπορούμε πολλά να διορθώνουμε και με την πρόοδο της ιατρικής, αλλά τότε οι άνθρωποι υπέφεραν πάρα πολύ. Κι η μοναδική παρηγοριά που είχαν ήταν η λιτανεία, η παράκληση στον Κύριο. Έγινε ένα θαύμα, λοιπόν, όπως διηγούνται οι παλιοί. Και δοξάζεται ο Θεός για αυτή την θαυματουργική επέμβασή Του.\nΜόνο ας σκεφτούμε, καθώς εορτάζουμε το θαύμα. Από κείνους όλους τους ανθρώπους που, είτε θεραπεύτηκαν, ή γλίτωσαν από τον θάνατο πόσοι άραγε δοξολόγησαν με την ίδιά τους την ζωή; Ας θυμηθούμε εκείνη την διήγηση με τους λεπρούς. Δέκα θεραπεύτηκαν οι άλλοι εννιά που πήγαν; λέει ο Κύριος. Από κείνους τους ανθρώπους τους καλούς που θεραπεύτηκαν, που γλίτωσαν πόσοι άραγε αναγνώρισαν πέρα από τα πανηγύρια μια φορά τον χρόνο κι ίσως ένα τάμα, πόσοι αναγνώρισαν το θαύμα στη ζωή τους, ούτως ώστε να αλλάξει η ζωή τους, να προχωρήσουν προς τον Θεό, να πιστέψουν στο Ευαγγέλιο, να αρχίσουν να ζουν στην εκκλησία των μυστηρίων, να πάψουν να βλέπουν τυπικά την εκκλησία, να πάψουν να κατηγορούν τους άλλους, να κατηγορούν τους επισκόπους, τους ιερείς κι έτσι οι ίδιοι να συνεχίζουν να κάνουν τα δικά τους. Πόσοι άραγε; Μόνο ο Θεός το ξέρει.\nΕίμαστε σίγουροι όμως ότι απ’ όλους εκείνους τους ανθρώπους που ευεργετήθηκαν τότε θα υπήρξαν άνθρωποι που θα κατάλαβαν το σημαντικότερο. Αυτό που καλείται ο καθένας μας να αναγνωρίσει. Ότι το θαύμα δεν είναι κάτι που γίνεται απέξω μας, για να μας λύσει ένα θέμα, μια αρρώστια, μια αποτυχία. Το θαύμα αρχίζει και το ζει ο άνθρωπος όταν αφιερώσει την ζωή του στον Θεό. Προσέξτε, όταν λέμε να αφιερώσει, δεν εννοούμε να γίνει μοναχός, ιερέας ή ο,τιδήποτε άλλο. Αυτό είναι κλίση. Να αφιερώσω, σημαίνει να βάλω ως κέντρο της ζωής μου τον Χριστό, να καταλάβω πως ζωή δίχως νόημα δεν είναι ζωή, ζωή δίχως αγάπη δεν είναι ζωή.\nΑυτό είναι το κήρυγμα του ευαγγελίου. Δεν είναι οι νόμοι και οι κανόνες. Αυτά υπάρχουν απλώς να μας δείχνουν, όπως λέει ο απόστολος Παύλος, ποια είναι η αμαρτία μας. Ο νόμος του Θεού είναι η αγάπη. Μόνο αυτή μπορεί να σώσει τον κόσμο που αιματοκυλιέται καθημερινά σε πολέμους, σε εγκλήματα, σε ταραχές, καταστροφές.\nΠως κατάντησε η Ελλάδα, το βλέπετε. Πώς κατάντησε! Εμείς που ζούμε στην κάποτε παλιά Αθήνα, που έλεγε το τραγουδάκι «διαμαντόπετρα στης γης το δαχτυλίδι», την βλέπουμε τώρα τσαλακωμένη, καταματωμένη, με το κέντρο της το όμορφο, με τα νεοκλασσικά κτήρια, με τα αγάλματα των ποιητών και των μεγάλων σοφών μουτζουρωμένα, μαυρισμένα, με σπασμένες τις προθήκες των καταστημάτων, με ανθρώπους να χτυπάει ο ένας τον άλλο και κανείς να μην ξέρει γιατί χτυπάει και ποιον χτυπάει.\nΜόνο η αγάπη μπορεί να σώσει αυτό τον κόσμο. Όχι γιατί έχουμε στο μυαλό μας ουτοπίες ότι τάχα θα γίνει κάποτε κάποια χιλιετής βασιλεία ή κάποια χριστιανική δημοκρατία. Ο Χριστός το απέκλεισε αυτό. Ετούτος ο κόσμος θα τελειώσει έτσι όπως πορεύεται. Με τον άρχοντα του κόσμου τούτου, τον σατανά, να διαφεντεύει τις πληγές όλων των ανθρώπων που είναι παράλυτοι. Αλλά όπως λέει η αποκάλυψη (που δεν είναι ένα μελλοντολογικό βιβλίο αλλά είναι με έναν άλλο τρόπο ειπωμένο αυτό που λέει και το κατά Ιωάννην ευαγγέλιο και οι επιστολές της αγάπης του μαθητού της αγάπης Ιωάννου), όποιος συνταχθεί με το Αρνίον, με τον Χριστό θα σωθεί. Όποιος συντάσσεται με τον Χριστό δεν κινδυνεύει από τίποτα. Όποιος μετέχει των αγίων μυστηρίων και της Θείας Κοινωνίας, αλλά συνειδητά, όχι τυπικά, όχι εθιμοτυπικά.\nΧριστιανοί πρέπει να γινόμαστε για να σωθούμε, για να νιώσουμε την χαρά. Όχι επειδή είμαστε Έλληνες ή ήταν οι πατεράδες μας ή οι μαμάδες μας. Χριστιανοί πρέπει να γινόμαστε γιατί καταλάβαμε ότι ο άνθρωπος ο παράλυτος δεν έχει μέλλον. Ότι ο άνθρωπος ο παράλυτος σε αυτή την ζωή θα ’ναι μόνος του και δεν θα βρίσκει ούτε έναν άνθρωπο να του συμπαρασταθεί. Και θα παρακαλεί και θα παρακαλεί και θα τα βάζει με όλους. Μόνο η αγάπη αδερφοί μου μπορεί να σώσει αυτό τον κόσμο. Μόνο ο Χριστός δηλαδή.\nΈτσι, λοιπόν, κάθε φορά που βρισκόμαστε μπροστά στην ανάμνηση ενός θαύματος, συνεχώς δηλαδή, γιατί η εκκλησία μας κάθε μέρα την γιορτάζει την ανάμνηση του θαύματος, ας θυμόμαστε. Θαύμα κατά την ορθόδοξη θεολογία δεν είναι η έκτακτη υπερφυσική ενέργεια του Αγίου Πνεύματος. Αλλά θαύμα πραγματικό είναι το να ζει ο άνθρωπος το θαύμα αυτό κάθε μέρα στην ζωή του. Να δοξάζει το πρωί που σηκώνεται και να λέει «Δόξα τω Θεώ, είναι θαύμα που ζω! Θα μπορούσα να ’χα πεθάνει». Να τρώει και να κάνει τον σταυρό του όχι τυπικά, αλλά να λέει «Δόξα τω Θεώ που έχω να φάω, έστω κι ένα καρβέλι ψωμί». Να τελειώνει το βράδυ και να λέει «Δόξα τω Θεώ που βγήκε η σημερινή ημέρα! Κι αν έκανα λάθη Θεέ μου σε παρακαλώ συγχώρεσέ με. Δόξα τω Θεώ για το δώρο της ζωής!»\nΌταν και όσο ο άνθρωπος αρχίζει να αντιμετωπίζει την ζωή του σαν θαύμα, τότε συγκλονισμένος βλέπει χιλιάδες θαύματα να γίνονται γύρω του. Δεν χρειάζεται πια αποδείξεις. Δεν χρειάζεται να διαβάσει κανείς βιβλία με θαύματα. Το ζει το θαύμα. Γιατί ζει Κύριος ο Θεός. Ο έχων ώτα ακούειν ακουέτω. Ο Θεός να είναι μαζί μας, να μας ευλογεί, να μας φωτίζει! Η Αγία Βαρβάρα και η Αγία Παρασκευή με τις πρεσβείες τους στον Κύριο να μας δυναμώνουν και να μας κάνουν να πορευόμαστε τον δρόμο Του! Αμήν!


Στατιστικά παράδοξα: Αυτοί... ξέχασαν το μπάσκετ που ξέρουν! | SDNA\nΣτατιστικά παράδοξα: Αυτοί... ξέχασαν το μπάσκετ που ξέρουν!\nΕίναι δυνατόν αστέρια που διαπρέπουν στην Ευρωλίγκα να θυμίζουν με την εθνική... παίκτες της σειράς; Το SDNA καταγράφει με τη βοήθεια των αριθμών την απίστευτη μετάλλαξη των Ελλήνων διεθνών.\nΗ Εθνική μας ομάδα ετοιμάζεται για το τελευταίο της παιχνίδι στη φάση των ομίλων του Eurobasket, το οποίο έχει πάρει την... ταμπέλα του «do or die», καθώς το σύνολο του Κώστα Μίσσα θέλει μόνο τη νίκη απέναντι στη Πολωνία (17:30, ΕΡΤ1) ώστε να κερδίσει το εισιτήριο για τους «16» του τουρνουά. Σε περίπτωση ήττας, η «γαλανόλευκη» θα αποχαιρετήσει την διοργάνωση και θα επιστρέψει στην Αθήνα, κάτι που μόνο... παράδοξο δεν θα είναι με βάση όσα έχει δείξει στα γήπεδα του Ελσίνκι.\nΗ «Επίσημη Αγαπημένη» μετρά τρεις σερί ήττες (από Γαλλία, Σλοβενία και Φινλανδία) οι οποίες συνοδεύτηκαν από κακές εμφανίσεις, τόσο σε ατομικό όσο και σε ομαδικό επίπεδο. Η Ελλάδα ήταν... σκιά του εαυτού της στα περισσότερα λεπτά των συγκεκριμένων αναμετρήσεων και η εικόνα της έφτασε να γίνει μέχρι και... αποκαρδιωτική, κάτι που επιβεβαιώνεται και από την στατιστική απεικόνιση των πρώτων τεσσάρων παιχνιδιών του τουρνουά.\nΜία γρήγορη ματιά στους αριθμούς των διεθνών μας βγάζει μερικά... παράδοξα στατιστικά, τα οποία δείχνουν με τον πλέον χαρακτηριστικό τρόπο την αδυναμία και τα προβλήματα που υπάρχουν στην απόδοση των παικτών του Κώστα Μίσσα.\n1- Το... μηδέν του Παπανικολάου στα τρίποντα και η αστοχία στις βολές\nΟ Κώστας Παπανικολάου αποτελεί έναν από τους πιο έμπειρους παίκτες της Εθνικής μας ομάδας και είναι ένα από τα πιο σημαντικά «εργαλεία» στα σχέδια του Κώστα Μίσσα. Μέχρι στιγμής όμως, ο φόργουορντ του Ολυμπιακού δεν φτάνει τα αγωνιστικά του στάνταρ, με ένα σημαντικό στατιστικό να δείχνει με τον καλύτερο τρόπο την εικόνα του στα πρώτα τέσσερα παιχνίδια της Εθνικής μας ομάδας.\nO Παπανικολάου έχει μείνει στο... μηδέν από την γραμμή του τριπόντου, έχοντας μέχρι στιγμής 0/5 από τα 6,75μ, την ώρα που την περσινή σεζόν είχε 31,6% στο συγκεκριμένο τομέα στα παιχνίδια του Ολυμπιακού στην Euroleague. Παράλληλα, το 82,6% στις βολές κατά την διάρκεια της πορείας των «ερυθρόλευκων» μέχρι τον τελικό του Final Four έχει φτάσει στο 57,1% στο φετινό Eurobasket.\n2- Η... κάθοδος του Μπουρούση\nΈνας από τους παίκτες που έχουν δεχθεί αρκετή κριτική λόγω των εμφανίσεών του στο Eurobasket είναι ο Γιάννης Μπουρούσης. Ο αρχηγός της «γαλανόλευκης» βρίσκεται μακριά από τον καλό του εαυτό, κάτι που φαίνεται ξεκάθαρα και στους αριθμούς που παρουσίασε στα πρώτα τέσσερα παιχνίδια του τουρνουά.\nΟ έμπειρος σέντερ μετρά 6 πόντους με 50% στα δίποντα (10/20), 0% στα τρίποντα (0/2) και 44,4% στις βολές (4/9), 4,5 ριμπάουντ και 1,8 ασίστ μ.ο, όταν την περσινή σεζόν στην Euroleague είχε 10,1 πόντους (44,2% δίποντα, 29,1% τρίποντα, 78,8% βολές), 4,8 ριμπάουντ και 1 ασίστ με την φανέλα του Παναθηναϊκού Superfoods.\n3- Η αδυναμία δημιουργίας από Καλάθη και Μάντζαρη\nΈνα από τα βασικά προβλήματα της Εθνικής μας ομάδας είναι η έλλειψη δημιουργίας και η στατικότητα στην επίθεση. Δεν είναι λίγες οι φορές που δεν υπάρχει ξεκάθαρος προσανατολισμός στα plays, ενώ οι δύο βασικοί πλέι-μέικερ της «γαλανόλευκης» παρουσιάζουν... πτώση στο κομμάτι των ασίστ.\nΟ Νικ Καλάθης των 5,5 ασίστ στην Euroleague και των 5,6 ασίστ στη περσινή Stoximan.gr Basket League έχει πέσει στις 3 τελικές πάσες στο Eurobasket, ενώ ο Βαγγέλης Μάντζαρης μοιράζει μόλις 1 ασίστ ανά παιχνίδι στο Ελσίνκι, την ώρα που πέρσι είχε 2,4 στην Euroleague και 2,9 στη Stoiximan.gr Basket League.\n4- H αστοχία του Παπαγιάννη\nΟ Γιώργος Παπαγιάννης δεν έχει πάρει αρκετό χρόνο συμμετοχής στο Eurobasket, εκτός από την αναμέτρηση με την Σλοβενία όπυο βρέθηκε στο παρκέ για 21 λεπτά, μετρώντας 10 πόντους, 3 ριμπάουντ και 3 τάπες.\nΠαρόλα αυτά, ο νεαρός σέντερ έχει χαμηλά ποσοστά στις προσπάθειές του, έχοντας 5/13 δίποντα που «μεταφράζονται» σε 38,5% εντός παιδειάς. Αξίζει να σημειωθεί πως στις 22 περσινές εμφανίσεις του με τους Σακραμέντο Κινγκς στο ΝΒΑ, ο Παπαγιάννης έφτασε στο 54,9% στα δίποντα, ανά 16 λεπτά συμμετοχής.\n5- Η αδυναμία του «Πρι» στο τρίποντο\nΟ Γιώργος Πρίντεζης πραγματοποιεί καλές εμφανίσεις στο Eurobasket και είναι ένας από τους λίγους... διασωθέντες στην κακή εικόνα της Εθνικής μας ομάδας. Ο φόργουορντ του Ολυμπιακού είναι ο πρώτος σκόρερ της ομάδας του Κώστα Μίσσα, έχοντας 14 πόντους και 4,3 ριμπάουντ ανά παιχνίδι, ωστόσο η αδυναμία του στο τρίποντο είναι εμφανέστατη.\nΟ «Πρι» μετρά 3/11 εύστοχα μακρινά σουτ στο Eurobasket, ενώ ολοκλήρωσε την περσινή διοργάνωση της Euroleague με 27/67 προσπάθειες και ποσοστό 40,3%.\n6- Το... μηδέν του Μπόγρη\nΟ Γιώργος Μπόγρης αποτελεί τον 12ο παίκτη της Εθνικής μας ομάδας και ο χρόνος συμμετοχής του έχει περιοριστεί στα έξι λεπτά, ωστόσο ο άσος του Ολυμπιακού δεν έχει καταφέρει να σκοράρει στο Eurobasket. Το 0/2 βρίσκεται δίπλα από τους αριθμούς του Μπόγρη στα δίποντα, με τον έμπειρο σέντερ να μην έχει καταφέρει να βοηθήσει ουσιαστικά την Εθνική μας ομάδα.\n7- «Αχίλλειος πτέρνα» οι βολές\nΑν κάτι έχει βγάλει... μάτι στο φετινό Eurobasket, είναι η αδυναμία και η αστοχία της Εθνικής μας ομάδας από την γραμμή των βολών. Η ομάδα του Κώστα Μίσσα βρίσκεται στην 20η θέση της διοργάνωσης, έχοντας μόλις 66,7% από την γραμμή της... φιλανθρωπίας, η οποία πολλές φορές μπορεί να κρίνει την τελική έκβαση μίας αναμέτρησης.\n8- Λάθη και έλλειψη συγκέντρωσης\nΈνα από τα στοιχεία που χαρακτηρίζουν τις πρώτες τέσσερις αναμετρήσεις της Εθνικής μας ομάδας στο Eurobasket έιναι η έλλειψη συγκέντρωσης και τα αρκετά λάθη. Στην συνολική στατιστική απεικόνιση του Eurobasket, η Εθνική βρίσκεται στην 13η θέση στον πίνακα των turnovers, με 13,5 ανά παιχνίδι. Είναι προφανώς πως ο συγκεκριμένος τομέας χρειάζεται βελτίωση, τόσο ενόψει του σημερινού (6/9, 17:30) «τελικού» με την Πολωνία, όσο και ενόψει της συνέχειας στο τουρνουά, αν αυτή υπάρξει φυσικά.\n9- Ο... άχαστος Θανάσης\nΦυσικά, η στατιστική απεικόνιση δείχνει και μερικά θετικά στοιχεία της Εθνικής μας ομάδας, που έχουν σχέση περισσότερο με ατομικές εμφανίσεις και λιγότερο με την συνολικη εικόνα της «γαλανόλευκης». Για παράδειγμα, ο Θανάσης Αντετοκούνμπο πραγματοποιεί ένα εξαιρετικό και... άχαστο τουρνουά! Ο φόργουορντ του Παναθηναϊκού Superfoods μετρά 9,5 πόντους, 3,3 ριμπάουντ, 1 κλέψιμο και 1,3 μπλοκ ανά παιχνίδι, έχοντας 13/14 εντός παιδειάς! Μάλιστα, ο Θανάσης έχει 11/11 δίποντα (!) και 2/3 τρίποντα, προσφέροντας πολλές λύσεις και στο επιθετικό κομμάτι της Εθνικής.\n10- Η... μοναξιά των Σλούκα και Πρίντεζη\nΟ Γιώργος Πρίντεζης και ο Κώστας Σλούκας έχουν εξελιχθεί στα βασικά σημεία αναφοράς του αντιπροσωπευτικού μας συγκροτήματος, τουλάχιστον στον επιθετικό τομέα και στο κομμάτι του σκοραρίσματος και της οργάνωσης. Ο έμπειρος φόργουορντ δίνει μεγάλες μάχες στη ρακέτα, βοηθά αρκετά και στη θέση του σέντερ και συνολικά έχει μεγάλη συνεισφορά στο παιχνίδι της Εθνικής, μετρώντας 14 πόντους, 4,3 ριμπάουντ και 1,3 ασίστ ανά παιχνίδι. Παράλληλα, ο Σλούκας συνεχίζει στον... ρυθμό που απέκτησε από την εξαιρετική του χρονιά στη Φενερμπαχτσέ και είναι ο πιο σταθερός γκαρντ της ομάδας του Κώστα Μίσσα, έχοντας 12,5 πόντους, 4,8 ασίστ και 2,8 ριμπάουντ μέσο όρο, με τα ποσοστά του να είναι ιδιαίτερα υψηλά σε όλες τις κατηγορίες (52,6% δίποντα, 46,2% τρίποντα, 92,3% βολές).


Κόκκινες ελιές στο δέρμα Archives - Pentapostagma.gr : Pentapostagma.gr\nΚόκκινες ελιές στο δέρμα\nΤο να παρατηρήσετε μια κόκκινη ελιά στο δέρμα σας μπορεί να είναι κάτι ανησυχητικό. Πολλοί αναρωτιούνται: Τι είναι αυτό; Είναι επικίνδυνο; Σίγουρα οι κόκκινες ελιές δεν είναι κάτι που μπορείτε να αμελήσετε. Ενώ είναι πάντα καλό να προσέχετε κάθε νέα...10:09 πμ


«Ρεκόρ» αποχής στις εκλογές: Οι περισσότεροι δεν πήγαν να ψηφίσουν – Ε.ΠΑ.Μ. ΤΟΜΕΑΣ ΗΠΕΙΡΟΥ\nΣε επίπεδο περιφερειών, για να εκλέξουν τον νέο περιφερειάρχη Αττικής προσήλθε το 41,26% των ψηφοφόρων και απείχε το 58,74%, ενώ στον α’ γύρο η αποχή ήταν 41,14%. 2.6.2019 Δημοσκόπηση ΣΚΑΙ για εθνικές εκλογές: Μεγάλο προβάδισμα ΝΔ έναντι ΣΥΡΙΖΑ\nΑνάλογα υψηλή ήταν η αποχή και στις δημοτικές εκλογές. Ενδεικτικά, για την εκλογή του νέου δημάρχου Αθηναίων ψήφισε το 33,33% του εκλογικού σώματος, ενώ απείχε το 66,66%. Η αποχή στον α’ γύρο ήταν στο 53,26%.\nΤέλος, στο Ηράκλειο Κρήτης για την εκλογή του νέου δημάρχου συμμετείχε στη διαδικασία το 47,91% και απείχε το 52,09%, ενώ το ποσοστό αποχής την περασμένη Κυριακή διαμορφώθηκε στο 34,84%. Με πληροφορίες από ΑΠΕ-ΜΠΕ


Ο κυκλώνας «Λόρα» σάρωσε το Τέξας και τη Λουιζιάνα: Δορυφορικές εικόνες με το πριν και μετά | LiFO\nΟ κυκλώνας «Λόρα» σάρωσε το Τέξας και τη Λουιζιάνα: Δορυφορικές εικόνες με το πριν και μετά\nΈξι νεκρούς και εκτεταμένες ζημιές άφησε πίσω του ο κυκλώνας Λόρα όπως φαίνεται σε εικόνες που κατέγραψε δορυφόρος\nNewsroom 28.8.2020 | 23:24\n28.8.2020 | 23:24\nΔορυφορικές εικόνες φέρνουν στο φως μέρος από τις καταστροφές που προκάλεσε ο κυκλώνας «Λόρα» ο οποίος σάρωσε περιοχές του Τέξας και της Λουιζιάνα.\nΟ κυκλώνας «Λόρα», ένας από τους πιο σφοδρούς που έχουν πλήξει ποτέ τις Ηνωμένες Πολιτείες, άφησε πίσω του τουλάχιστον έξι νεκρούς και προκάλεσε τεράστιες ζημιές. Μεγάλη πυρκαγιά ξέσπασε σε εργοστάσιο χημικών, κοντά στην πόλη Ουεστλέικ της Λουιζιάνα. Ο κυκλώνας, που υποβαθμίστηκε πλέον σε τροπική καταιγίδα, κατευθύνεται εξασθενημένος προς τα νοτιοανατολικά, το Κεντάκι και το Άρκανσο.\n«Μπορούμε να νιώσουμε ανακούφιση σε μεγάλο βαθμό», δήλωσε σε συνέντευξη Τύπου ο κυβερνήτης Τζον Μπελ Έντουαρντς, υπογραμμίζοντας πως η Πολιτεία του διέφυγε τις «καταστροφές» που είχαν προαναγγελθεί. «Όμως υποστήκαμε τεράστια ποσότητα ζημιών», πρόσθεσε, λέγοντας πως «η ζωή χιλιάδων κατοίκων έχει αναστατωθεί».\nΣημειώνεται ότι σχεδόν 800.000 άνθρωποι έχουν μείνει χωρίς ηλεκτρικό ρεύμα.\nΣτο περιφερειακό αεροδρόμιο Lake Charles, συγκεκριμένες εγκαταστάσεις και τα υπόστεγα αεροσκαφών στο βόρειο άκρο του υπέστησαν σημαντικές ζημιές.\nΣε αρκετά κτίρια μεγάλα τμήματα από τις οροφές τους λείπουν. Συντρίμμια έχουν διασκορπιστεί στους δρόμους. Δύο μίλια στα βορειοανατολικά, οι εικόνες αποκαλύπτουν ότι τα σπίτια στη γειτονιά δυτικά του Lake Charles Memorial Hospital for Women έχουν επίσης υποστεί σημαντικές πιθανώς ζημιές.\nΑπό τις εικόνες φαίνεται ότι ορισμένα σπίτια κατά μήκος της Tuna Lane επηρεάστηκαν από την πλημμύρα καθώς ένα κοντινό κανάλι υπερχείλισε. Σχεδόν εννέα μίλια μακριά, οι δορυφορικές εικόνες δείχνουν ότι οι στέγες στο Γυμνάσιο Grand Lake παρέμειναν ανέπαφες. Ωστόσο, τα κοντινά κτίρια δείχνουν να καταστράφηκαν ολοσχερώς κατά τη διάρκεια της καταιγίδας.\nΤμήματα της εθνικής οδού, όπως και η πλειονότητα του οδικού δικτύου βρίσκονται κάτω από το νερό. Τα νερά πλημμυρίζουν την ακτογραμμή ενώ κομμάτια της παραλίας στο Creole έχουν εξαφανιστεί με αποτέλεσμα το σχήμα της να έχει αλλάξει.\nΜε πληροφορίες από CNN/ΑΠΕ-ΜΠΕ/AFP/Reuters


«Πνίγεται» με ένα κουτάκι μπύρα\nYou are here: Home / ΠΑΟΚ / «Πνίγεται» με ένα κουτάκι μπύρα«Πνίγεται» με ένα κουτάκι μπύρα 18/05/2017 - 13:35 | Filed Under: ΠΑΟΚ Tagged With: live-streaming Δεν χρειάστηκε πολύ. Ήπιε μια γουλιά μπύρα (δεν μου φάνηκε άδειο Βασίλη Κωνσταντίνου…), σημάδεψε τον Βλάνταν Ίβιτς και τον πέτυχε στον κρόταφο, σωριάζοντάς τον στον έδαφος.\nΈνας από τους γνωστούς… δάγκες των ελληνικών γηπέδων έδρασε χθες στη Λεωφόρο και έβαλε μπουρλότο όχι απλά σε ένα παιχνίδι, αλλά σε ολόκληρο το ελληνικό ποδόσφαιρο (για πολλοστή φορά). Δεν μου αρέσει να ασχολούμαι με… χωράφια άλλων, όμως δεν μπορώ να μην σημειώσω ότι για το επεισόδιο η ευθύνη βαραίνει την διοίκηση του Παναθηναϊκού που καλλιέργησε ένα κλίμα έντασης όλες τις προηγούμενες μέρες.\nΌπως βαραίνει και τον Μπεργκ που ήταν αυτός που άναψε το φιτίλι στη γενικευμένη ένταση μεταξύ των παικτών των δύο ομάδων ένα-δύο λεπτά πριν φάει το κουτάκι στο κεφάλι ο Ίβιτς. Προφανώς στον Παναθηναϊκό πρέπει να νουθετήσουν τον Σουηδό-παικταρά κατά τα λοιπά-κι αν ήμουν ο Ουζουνίδης θα ένιωθα διπλά ενοχλημένος που όλο αυτό συνέβη σε ένα σημείο που η ομάδα μου είχε επανακτήσει την αριθμητική ισορροπία στο ματς και ήταν και μπροστά στο σκορ.\nΕίναι προφανές ότι ο ιστορικός αυτός σύλλογος έχει σοβαρά εσωτερικά θέματα και αυτά δεν λύνονται όταν οι παράγοντές του προσπαθούν να παραστήσουν τους γιατρούς για να διαπιστώσουν αν ο Ίβιτς χτύπησε λίγο η πολύ. Μειώνουν αν μη τι άλλο το μέγεθος του συλλόγου που εκπροσωπούν.\nΑυτά για τον Παναθηναϊκό με την υποσημείωση πως, προσωπικά νιώθω ότι δεν χαρακτηρίζομαι από οπαδισμό ή μεροληψία, αφού έχω "καυτηριάσει" κακώς κείμενα και του ΠΑΟΚ όταν αυτά συμβαίνουν.\nΟ ΠΑΟΚ ΤΟΥ ΙΒΑΝ ΑΣ ΣΤΕΙΛΕΙ ΠΡΩΤΟΣ ΤΟ ΜΗΝΥΜΑ ΑΠΟ ΤΗΝ ΤΟΥΜΠΑ\nΚαι επειδή με τον ΠΑΟΚ ασχολούμαι καθημερινά επί πολλές ώρες, αυτό που με ενδιαφέρει είναι η στάση του ΠΑΟΚ συνολικά σε ό,τι συμβαίνει στο ποδόσφαιρο της χώρας μας τελευταία.\nΣωστά ο Ιβάν Σαββίδης διαμηνύει πώς θα κυνηγήσει με όλα τα ένδικα μέσα την τιμωρία των φυσικών και ηθικών αυτουργών της "κωμωδίας", όπως τη χαρακτηρίζει. Η ΠΑΕ Παναθηναϊκός έκανε ό,τι μπορούσε για να τιμωρηθεί το 2014 η ομάδα του. Οι νομικοί της υποστήριξαν την ΕΠΟ (που μέχρι τότε κατήγγειλαν…) στην αντιδικία της με τον ΠΑΟΚ στο CAS και έτσι ο Δικέφαλος τιμωρήθημε με -3 από τα πλέι οφ. Ο καθένας κοιτάζει το συμφέρον του. Μόνο που το μεγαλύτερο συμφέρον δημιουργείται μέσα από ένα αναβαθμισμένο προϊόν. Και αυτό μπορεί να προκύψει μόνο με συμπεριφορές που θα αλλάξουν την συνολική εικόνα.\nΟ ΠΑΟΚ του Ιβάν Σαββίδη που έχει την διάθεση και τη δυνατότητα να ρίχνει 6 εκατ. ευρώ για να διαφημίσει τις εταιρίες του σε ένα απαξιωμένο πρωτάθλημα όπως το ελληνικό, οφείλει να είναι μπροστάρης σε μία τέτοια κίνηση. Είναι και αισθάνεται δυνατός, έχει λύσει τα εσωτερικά του ζητήματα και πρέπει να ηγηθεί της προσπάθειας για ένα καλύτερο ποδόσφαιρο από το οποίο θα καρπωθεί και ο ίδιος τα οφέλη.\nΓια τον ΠΑΟΚ, λοιπόν, είναι σημαντικό:\n-Η σούπερ εικόνα της Τούμπας σε ματς όπως με τη Σάλκε και τον Ολυμπιακό φέτος να παγιωθεί. Να μην εμφανιστεί ξανά κανείς ανεγκέφαλος τον οποίο δεν θέλει με τίποτα, πλέον, να βλέπει και η συντριπτική πλειοψηφία του κόσμου του. "Το πόσο μαλ… είσαστε" που ακούγεται εν χορώ όταν δύο-τρεις ανεγκέφαλοι (εξαίρεση ο τελικός Κυπέλλου που ήταν αρκετοί περισσότεροι-και πάλι συντριπτική μειοψηφία όμως) εμφανίζονται πού και πού τελευταία, αποτελεί το μεγαλύτερο δείγμα υγείας.\n-Οι τοποθετήσεις και η δημόσια εικόνα των στελεχών του (όπως οι θέσεις που εκφράζει ο Μάκης Γκαγκάτσης στη Λίγκα για τρόπαια που δεν θέλει στα χαρτιά ο ΠΑΟΚ ή ο υπεύθυνος επικοινωνίας Κυριάκος Κυριάκος που κόντρα στις συνήθειες της εποχής "απάντησε" στις δηλώσεις Λυμπερόπουλου με το πολύ ψύχραιμο και πολιτισμένο "κι εγώ τιμώ και σέβομαι τον Νίκο Λυμπερόπουλο και ξέρω ότι είναι αρκετά άνδρας για να ζητήσει συγγνώμη μόλις ηρεμήσει και συνειδητοποιήσει τι είπε…") πρέπει να είναι τέτοιες που να ανταποκρίνονται στο μέγεθος του συλλόγου που εκπροσωπούν.\n-Όταν ο αντίπαλος παίζει καλύτερα να βγαίνει ο γιος του μεγαλομετόχου, Γιώργος Σαββίδης και να λέει "δεν αξίζαμε τη νίκη, συγχαρητήρια στην ΑΕΚ", όπως έκανε την περασμένη Κυριακή. Στην περίπτωσή του, προφανώς, το "Σπείρατε ανέμους, θα θερίσετε θύελλες…ο εχθρός που διαλέξατε δεν είναι στα κυβικά σας !!" που έγραψε χθες στο instagram ήταν σε εντελώς αντίθετο ύφος. Στα αυτιά των οπαδών ηχεί όμορφα, όμως, ένα μέλος της διοίκησης και εν δυνάμει μεγαλομέτοχος πρέπει να λειτουργεί λιγότερο συναισθηματικά και να σκέφτεται λίγο παραπάνω τον αντίκτυπο που έχουν οι δημόσιες τοποθετήσεις του. Αποκτώντας μεγαλύτερη εμπειρία, προφανώς θα σκέφτεται κι άλλες παραμέτρους πριν ποστάρει πάνω στον… κακό χαμό.\n-Η συνεχώς αυξανόμενη ισχύς του να εκφράζεται μέσα από την ποιοτική βελτίωση της ομάδας του. Κάνοντας μία μικρή παρένθεση θα παρατηρήσω ότι χθες, αγωνιστικά, φάνηκε για μία ακόμη φορά πως η μεγαλύτερη αδυναμία του ΠΑΟΚ είναι η απουσία παικτών που να μπορούν να κάνουν παιχνίδι από πίσω.\nΚΑΙΡΟΣ ΔΕΝ ΕΙΝΑΙ ΝΑ ΦΩΝΑΞΟΥΜΕ ΤΟΝ ΚΟΛΙΝΑ;\nΚαι κάτι τελευταίο. Ο Λούμπος Μίχελ έχει ωραίες ιστορίες να διηγηθεί για το πώς ο Κολίνα βοήθησε να ξεπεραστεί το πρόβλημα με την διαιτησία στην Ουκρανία. Μήπως θα πρέπει ο Σαββίδης επιτακτικά να θέσεις θέμα έλευσής του ως αρχιδιαιτητή (ενεργού και όχι μαριονέτα όπως ήταν ο Χιού Ντάλας) για να βάλει μία τάξη στο διαιτητικό χάλι της χώρας μας;\nΦάνηκε και χθες με τον Κομίνη πόσο εύκολα χάνουν τον έλεγχο οι διαιτητές. Έχοντας αποβάλει τον Βλαχοδήμο στο πρώτο μέρος (για μένα σωστά γιατί ήταν σκληρό το μαρκάρισμα, αλλά αν το έκανε με την αιτιολογία της προφανούς θέσης για γκολ τότε το εκτίμησε λάθος), μπήκε στο δεύτερο με διάθεση να… ανταποδώσει.\nΑπέβαλε χωρίς λόγο τον Ουάρντα και τα έχασε τελείως στο γενικευμένο επεισόδιο στο 53′. Τα όσα γράφει στο φύλλο αγώνα είναι πραγματικά… μνημείο και καθρέφτης του ελληνικού ποδοσφαίρου συνολικά. Και μιλάμε για τον κορυφαίο, κατά πολλούς, Έλληνα διαιτητή φέτος.\n. «Πνίγεται» με ένα κουτάκι μπύρα ..


Βίλα, 300 τ.μ. προς πώληση\nΚωδικός ακινήτου: 2-791 - Καλύβια Θορικού Κέντρο ΓΑΛΑΖΙΑΣ ΑΚΤΗΣ ΠΩΛΕΙΤΑΙ βίλα συνολικής επιφάνειας 300 τ.μ. 3 επιπέδων . Αποτελείται από 3 υπνοδωμάτια, 2 σαλόνια, 2 κουζίνες, 3 μπάνια και 2 WC. Είναι κατασκευασμένη το 2003 με ενεργειακή κλάση Β και διαθέτει θέρμανση αυτόνομη - πετρελαίου, απεριόριστη θέα, κουφώματα αλουμινίου, πόρτα ασφαλείας, ντουλάπες, πάρκινγκ, αποθήκη , κήπο, τζάκι, πισίνα, A/C, συναγερμό, ηλεκτρικές συσκευές, σίτες, διπλά τζάμια, σκαλιά εισόδου, BBQ, ανοιχτωσιά, εσωτερική σκάλα απόσταση από θάλασσα 5000 μέτρα απόσταση από πόλη 1000 μέτρα απόσταση από αεροδρόμιο 14000 μέτρα - Τιμή: 1.150.000 €\nΠωλείται στην Γαλάζια Ακτή Βίλα νεοκλασική 300 τ.μ. 3 επιπέδων σε οικόπεδο 1500 τ.μ. Έτος κατασκευής 2003 και ενεργειακής κλάσης Β. Το ισόγειο είναι 110 τ.μ. και αποτελείται από 2 υ/δ, 1 μπάνιο, 1 wc, κουζίνα, χωλ, τραπεζαρία, 2 μικρές αποθήκες. Έχει επίσης χώρο γυμναστηρίου με sauna Φιλανδίας χωρητικότητας 5-6 ατόμων, διάδρομο επαγγελματικό, πολυθρόνα μασάζ και ντουζιέρα. Ο 1ος όροφος είναι 85 τ.μ. και αποτελείται από σαλόνι με μαρμάρινο σκαλιστό τζάκι, τραπεζαρία, κουζίνα με εντοιχισμένες συσκευές Miele και 1 wc. Ο 2ος όροφος είναι 85 τ.μ. και αποτελείται από 1 μεγάλο υ/δ master και γραφείο. Έχει αυτόνομη θέρμανση πετρέλαιο με boiler, a/c, συναγερμό, προεγκατάσταση για θυροτηλεόραση, τηλεφωνικό κέντρο, εσωτερικές πόρτες μασίφ. Τα πατώματα είναι από ιταλικά επώνυμα πλακάκια G.Versace και λευκά μάρμαρα Κοζάνης. Τα κουφώματα είναι αλουμινίου διπλά με σίτες και ηλεκτρικά ρολά. Έχει πισίνα 7Χ14 μέτρα. Έχει υπαίθριο πάρκινγκ 150 τ.μ. , κήπο με αυτόματο πότισμα, εκκλησία, BBQ στεγασμένο με μπάνιο, συλλεκτικά αγάλματα μπρονζ. Ενδείκνυται για επαγγελματική εκμετάλλευση για κοινωνικές συγκεντρώσεις 450 ατόμων. Είναι φωτεινό, έχει ανοιχτωσιά Βρίσκεται 5km από την παραλία, 14km από το αεροδρόμιο. Τιμή: 1.150.000€\nΕνδιαφέρομαι για το ακίνητο με κωδικό 2-791. Παρακαλώ επικοινωνήστε μαζί μου.


Τι σχέση έχει το μπαλέτο με το ποδόσφαιρο ?\nΠρόγραμμα Σχολής 2020-21 +\nΕνημέρωση - Blog\nPosted by Kleopa 11/07/2017 0 Comment(s)\nΗ αρμονία της κίνησης και το cordination(συντονισμος της κινησης) διδάσκεται στο μάθημα του μπαλέτου.\nΠόσο χρήσιμο όμως είναι σε αλλους κλάδους όπως στο ποδόσφαιρο?\nΤο μπαλέτο απαιτεί συγχρονισμό, αρμονία και μεγάλη ακρίβεια που είναι όλα τα στοιχεία που απαιτούνται για την άρτια εκτέλεση των κινήσεων ενός ποδοσφαιριστή στο γήπεδο. Επομένως όσο και αν ακούγεται περίεργο, μπορεί να βοηθήσει έναν μη χαρισματικό ποδοσφαιριστή να αποκτήσει πλαστικότητα.\nΠολλοί και γνωστοί ποδοσφαιριστές στο εξωτερικό έχουν κάνει μαθήματα μπαλέτου για να εναρμονίσουν τις κινήσεις τους!.........\nΚορυφαίος Έλληνας ποδοσφαιριστής λέει: (πριν 41 χρόνια)\n<<Το μπαλέτο με βοήθησε πολύ γιατί είχα κάποια ελλείμματα....\nΟ σέντερ φορ είναι μια δύσκολη θέση και για έναν παίκτη σαν εμένα, που τότε ήμουν ο υψηλότερος ποδοσφαιριστής στην Ελλάδα, η αρμονία στις κινήσεις έπαιξε μεγάλο ρόλο. Αν δεν έκανα αυτή τη δουλειά, δεν θα εξελισσόμουν έτσι>>.\nΑπόφοιτος της σχολής Sports Science του Liverpool John Moores University λέει:\nΑν προσεγγίσουμε τη κίνηση ενός ποδοσφαιριστή από τη σκοπιά της αθλητικής επιστήμης (sports science) ο πιο δόκιμος όρος παγκοσμίως είναι «Coordination». Καλό Coordination επιτυγχάνεται όταν τα επιμέρους μέλη του σώματός μας κινούνται συγχρονισμένα, αρμονικά και με απόλυτη ακρίβεια ώστε να εκτελέσουν αποτελεσματικά μία συγκεκριμένη κίνηση.\nΕίναι πολύ σημαντικό να δουλεύουν σε όλη την εξέλιξή τους καθώς πέρα από καλύτερες επιδόσεις το καλό coordination προφυλάσσει τους ποδοσφαιριστές από πιθανούς τραυματισμούς.\nΗ άρτια κίνηση απαιτεί τη συνεργασία όλων μας των αισθήσεων, οι οποίες αναπτύσσονται όπως αναπτύσσεται και το σώμα μας. Πρέπει λοιπόν οι μελλοντικοί ποδοσφαιριστές να δουλεύουν, από τα παιδικά τμήματα, πάνω σε ασκήσεις που είναι σχεδιασμένες για να βελτιώνουν το coordination της κίνησής τους.


Έλληνες καπνοβιομήχανοι για τις νέες συσκευασίες στα τσιγάρα - Αντικαπνιστική πύλη\nHomeΆρθραΤι γίνεται στην ΕλλάδαΈλληνες καπνοβιομήχανοι για τις νέες συσκευασίες στα τσιγάρα\nΕπιστημονικά ατεκμηρίωτη θεωρούν οι καπνοβιομήχανοι και οι καπνοκαλλιεργητές την πρόταση της Κομισιόν για τα προϊόντα καπνού, η οποία προβλέπει μεταξύ άλλων την καθιέρωση ομοιόμορφων συσκευασιών με μεγάλες απωθητικές εικόνες.\nΔιαβάστε ολόκληρη την επιστολή και το αναλυτικό άρθρο του in.gr για την πρόταση της Κομισιόν.\nΤο επιχείρημα πάντως αυτό δεν έπεισε τη δικαιοσύνη της Αυστραλίας, η οποία έγινε πέρυσι η πρώτη χώρα του κόσμου που επιβάλλει ομοιόμορφες συσκευασίες τσιγάρων με εικόνες κατεστραμμένων οργάνων ασθενών.\nΑπωθητικές εικόνες έχουν εξάλλου επιβληθεί και σε άλλες ευρωπαϊκές χώρες.\nΟι καπνοβιομήχανοι τάσσονται επίσης κατά της κατάργησης των τσιγάρων slim, τα οποία αντιστοιχούν στο 13% της ελληνικής αγοράς και στο μεγαλύτερο μέρος των εξαγωγών, ωστόσο θεωρούνται παραπλανητικά από την Κομισιόν. Τάσσονται επίσης κατά της απαγόρευσης των τσιγάρων με γεύση μενθόλης, τα οποία πιστεύεται ότι ενθαρρύνουν τα παιδιά να αρχίσουν το κάπνισμα.\nΗ επιστολή ακόμα επικρίνει την Κομισιόν για την πρόταση απαγόρευσης ή αυστηρού ελέγχου στα ηλεκτρονικά τσιγάρα και τα μη καπνιζόμενα προϊόντα καπνού.\nΑν συνεχίσουμε το κάπνισμα έχουμε υποθηκεύσει την υγεία μας για καμιά δυο δεκαετίες ακόμη…


Είναι ώρα για τον Αμπράμοβιτς να πουλήσει την Τσέλσι – THE PAPER\nΕίναι ώρα για τον Αμπράμοβιτς να πουλήσει την Τσέλσι\nΕίτε τα βρετανικά δημοσιεύματα ότι ο Roman Abramovich σκοπεύει να πουλήσει το μερίδιό του στην Τσέλσι είναι ακριβή, είτε όχι, ο Ρώσος δισεκατομμυριούχος πρέπει σε κάθε περίπτωση να ξεφορτωθεί τον ποδοσφαιρικό σύλλογο.\nΣτο σημερινό πολιτικό κλίμα, δεν έχει ιδιαίτερο νόημα να κρατάς αυτό που πάντα αποτελούσε μια επένδυση στο πρεστίζ παρά στο ποδόσφαιρο.\nΟ Abramovich αγόρασε την Τσέλσι το 2003, το έτος που ο Ρώσος Πρόεδρος Vladimir Putin κάλεσε την επιχειρηματική ελίτ της χώρας να σταθεί στο πλευρό του. Εκείνη τη χρονιά, ο Mikhail Khodorkovsky, ο τότε ιδιοκτήτης της μεγαλύτερης πετρελαϊκής εταιρείας της Ρωσίας Yukos, συνελήφθη αφού αψήφησε την επιθυμία του Putin να σταματήσει να χρηματοδοτεί φιλελεύθερους πολιτικούς.\nΟ Abramovich δεν είχε καμιά διαμάχη με τον Putin. Ωστόσο, φαινόταν να αντιλαμβάνεται ότι η συγκέντρωση των περιουσιακών του στοιχείων στη Ρωσία τον έβαζε σε επισφαλή θέση. Η ταχεία «αποσυναρμολόγηση» της Yukos μετά τη σύλληψη του Khodorkovsky το απέδειξε. Έτσι, δημιούργησε μια βάση στη Δύση, όπου χρειαζόταν έναν τρόπο να κερδίσει το σεβασμό, που δεν ήταν δεδομένος για κάποιον που έχτισε την περιουσία του από τις ρωσικές ιδιωτικοποιήσεις της δεκαετίας του 1990.\nΗ Τσέλσι –ήταν τότε σε δεινή θέση, αλλά παρέμενε οργανισμός του Λονδίνου- φαινόταν κατάλληλη για το σκοπό αυτό. Αφού διοχέτευσε στο κλαμπ περισσότερα από 1,2 δισεκατομμύρια, σύμφωνα με το Soccerex, ο Abramovich κέρδισε το status του celebrity και την αγάπη των οπαδών της Τσέλσι.\nΗ κίνηση ενέπνευσε και άλλους πλούσιους Ρώσους: Ο Alisher Usmanov, ένας δισεκατομμυριούχος που στηρίζει τον Πούτιν, αγόρασε μερίδιο στην Άρσεναλ, άλλη μία ομάδα-είδωλο του ποδοσφαίρου στο Λονδίνο, το 2007. Το 2010 ο Mikhail Prokhorov εξαγόρασε τους New Jersey Nets. Ο δισεκατομμυριούχος της αγοράς λιπασμάτων Dmitry Rybolovlev απέκτησε την Μονακό, που παίζει στο γαλλικό πρωτάθλημα. Άλλοι με μικρότερες περιουσίες πραγματοποίησαν λιγότερο φανταχτερές αγορές.\nΑπό το 2014, η επιθετική εξωτερική πολιτική του Putin έχει καταστήσει άσκοπες τέτοιες κινήσεις, τουλάχιστον στις ΗΠΑ και τη Βρετανία, όπου η Ρωσία θεωρείται πλέον ανοιχτά αντίπαλος. Στις ΗΠΑ, οι Ρώσοι ολιγάρχες περιγράφονται, σε πράξη του Κογκρέσου, ως περιουσιακά στοιχεία του καθεστώτος Putin. Οι σχέσεις της Βρετανίας με τη Μόσχα έχουν επιδεινωθεί δραματικά μετά την απόπειρα δηλητηρίασης πρώην Ρώσου κατασκόπου νωρίτερα φέτος.\nΟ Usmanov και ο Prokhorov δίνουν το παράδειγμα στον Abramovich – ακόμη κι αν η χρονική στιγμή της απόφασης τους να μειώσουν τις επενδύσεις τους στα αθλήματα ήταν απλά μια σύμπτωση.\nΗ πώληση από τον Usmanov του 30% της Άρσεναλ στον μέτοχο πλειοψηφίας, Αμερικανό δισεκατομμυριούχο, Stan Kroenke έχει την εξήγησή της: ο Kroenke δεν θα άφηνε τον Usmanov έχει λόγο στη λειτουργία του συλλόγου, ούτε σκόπευε να πουλήσει το μερίδιό του, οπότε ο Ρώσος μεγιστάνας είχε εύλογα απογοητευτεί. Έχει αφήσει να διαδοθεί ότι είναι ανοικτός στο να αγοράσει ένα μερίδιο σε άλλο βρετανικό ποδοσφαιρικό σύλλογο –στην Έβερτον, για παράδειγμα. Σε περίπτωση που επιτευχθεί κάποια συμφωνία, θα προσβλέπει σε οικονομικά κέρδη παρά στην ενίσχυση της φήμης του.\nΟ Prokhorov, από την πλευρά του, διατήρησε τον έλεγχο των μετονομασμένων Brooklyn Nets μετά την πώληση του 49% της ομάδας στον συνιδρυτή της Alibaba Joe Tsai τον Απρίλιο. Η συμφωνία, ωστόσο, επιτρέπει στον Tsai να αποκτήσει τον έλεγχο το 2021. Ο Prokhorov δεν βιάζεται να αποχωρήσει, αλλά το παιχνίδι του για αναγνώριση στις ΗΠΑ αποκλιμακώνεται.\nΈνα πράγμα που δεν είναι οι Ρώσοι δισεκατομμυριούχοι, είναι κορόιδα. Ο Usmanov είναι πολύ πιθανό να έχει ανακτήσει και με το παραπάνω την επένδυσή του στην Άρσεναλ. Ο Prokhorov πλήρωσε 443 εκατ. δολάρια σε μετρητά και ανέλαβε χρέος για το πρώτο 80% των New Jersey Nets και το 45% του Barclays Arena και στη συνέχεια επιπλέον 285 εκατ. δολάρια για να αποκτήσει το εναπομείναν ποσοστό των δύο περιουσιακών στοιχείων το 2015. Η συμφωνία με τον Tsai κλειδώνει σε μια αποτίμηση 2,3 δισ. δολαρίων μόνο για την ομάδα. Ο Prokhorov θα κρατήσει το προσοδοφόρο ακόμη γήπεδο.\nΗ Τσέλσι μπορεί να έχει συναισθηματική αξία για τον Abramovich, αλλά η κυβέρνηση του Ηνωμένου Βασιλείου πάγωσε το αίτημά του για βίζα το Μάιο (το απέσυρε λίγο μετά) και φαίνεται να τον αντιμετωπίζει ως δισεκατομμυριούχο δεύτερης κατηγορίας. Δεν έχει νόημα να κρέμεται σε μια ομάδα που ξεζουμίζει τους πόρους του και προσφέρει λίγα κοινωνικά πλεονεκτήματα. Τη σεζόν 2016/2017, η Τσέλσι αποκόμισε προ φόρων κέρδη 15,6 εκατ. λιρών (20 εκατομμύρια δολάρια) -χάρη σε μεγάλο βαθμό στις πωλήσεις παικτών καλύπτοντας μεγάλη λειτουργική ζημία.\nΑυτό σημαίνει ότι, όπως και οι ομόλογοί του, ο Abramovich θα χρειαστεί να εξασφαλίσει ένα τίμημα για την Τσέλσι που θα του επιτρέψει να ανακτήσει την επένδυσή του, μεγάλο μέρος της οποίας είχε τη μορφή χρέους. Η Socorex τοποθετεί το καθαρό χρέος της Τσέλσι στα 800 εκατομμύρια ευρώ, το μεγαλύτερο μέρος του οποίου συνιστά οφειλή προς τον Abramovich. Αυτό κάνει το τίμημα των 140 εκατ. λιρών που είχε πληρώσει αρχικά για τους «Μπλε» να φαίνεται μικροσκοπικό.\nΣύμφωνα με τους Times, ο Abramovich θέλει τώρα 2,5 δισ. στερλίνες για τους «Μπλε». Αυτή θα είναι κάτι παραπάνω από μια επαρκής αμοιβή για το έργο της οικοδόμησης της φήμης του που καταστράφηκε από τον παρ ολίγον πόλεμο του Putin στη Δύση.\n«Αντίποινα» Αμπράμοβιτς για το καψόνι με τη βίζα: Ο Ρώσος βάζει… stop στο νέο γήπεδο της Τσέλσι Η Παρί Σεν-Ζερμέν απέκτησε προβάδισμα πρόκρισης Στο συν 7 η Τσέλσι- όνειρα Τσάμπιονς Λιγκ η Μάντσεστερ!


Galaxy S8: Οι γωνίες του είναι ιδιαίτερα εύθραυστες [drop test] | Techblog.gr\nGalaxy S8: Οι γωνίες του είναι ιδιαίτερα εύθραυστες [drop test]\nΠέμπτη, 04/05/2017 · Λορένα Σιούτη Samsung Samsung Android Smartphones Samsung Galaxy S8\nΗ Infinity Display του Samsung Galaxy S8 είναι σίγουρα ένα από τα πιο εντυπωσιακά χαρακτηριστικά της φετινής ναυαρχίδας. Διαθέτει το ιδιαίτερο aspect ratio 18.5:9 και καταλαμβάνει περισσότερο από το 80% του μπροστά μέρους της συσκευής. Ωστόσο, το κινητό θέλει ιδιαίτερη προσοχή στις πτώσεις, όσο ανθεκτικό να να είναι το Gorilla Glass 5.\nΤο γερμανικό test.de πήρε την ναυαρχίδα της Samsung, έκανε κάποιες δοκιμές σε ένα ειδικό μηχάνημα και φάνηκε ότι σπάει πιο εύκολα από άλλες συσκευές.\nΟι Γερμανοί δημιούργησαν ένα ειδικό μηχάνημα στο οποίο το κινητό πέφτει από ύψος 80 εκατοστών ξανά και ξανά. Σκοπός ενός τέτοιου test είναι να δοκιμαστεί η συνολική αντοχή της συσκευής. Σύμφωνα με το test.de, τα περισσότερα κινητά έφτασαν έως και τις 100 πτώσεις χωρίς να έχουν σημαντικές ζημιές, αλλά κάποιες γρατζουνιές και ελαφριά χτυπήματα.\nΩστόσο, οι γωνίες του Samsung Galaxy S8 φάνηκε πως είναι το αδύναμο σημείο του. Το Gorilla Glass 5 έσπασε έπειτα από 50 πτώσεις. Η οθόνη αφής φαίνεται να λειτουργεί κανονικά, ενώ το πίσω πάνελ έμεινε άθικτο.\nΚαλό θα ήταν λοιπόν η χρήση προστατευτικής θήκης.\nΣτοχευμένες πτώσεις οι Γερμανοί?\nΑς κάνουν και μια εταιρεία ελέγχου για τα αυτοκίνητα τους που εκπέμπουν άλλα και δείχνουν άλλα… αλλά…λαλαλαλα λα λα λαλαλαλα…\nΗ αμήχανη στιγμη να σου λένε οτι σπανε μετα σπο 50 και 100 πτώσεις, και παντα το… δικο σου να σπάει με την πρωτη!! απο το μισό μέτρο\nXiaomi redmi note 4 1080p ips με 450nits καικοστος μαζί με το digitizer 39 ευρώ… οθονη s7 edge 300 ευρώ, να χαίρεστε τη porce σας…\n@user όταν παίρνεις τέτοια συσκευή την βάζεις από την πρώτη μέρα σε θήκη. Προφανώς και η Samsung με τη σειρά Galaxy απευθύνεται σε συγκεκριμένο κοινό που τους αρέσει η τεχνολογία, οι επιδόσεις και το ντιζάιν. Άμα θες αντοχή πάρε caterpillar. Προσωπικά αν και δεν έχω το S8, δεν θεωρώ αυτό λόγο σοβαρό για να μην το πάρει κάποιος αν έχει να δώσει τα λεφτά.\nΈξυπνοι οι Γερμανοί ακόμα μια φορά. Σου λέει πουλάς κυρα Samsung το ακριβότερο smartphone σε παγκόσμιο επίπεδο? Για να δούμε αξίζει τόσα λεφτά? Αλίμονο στα βοδια τους Ελληνοκάγκουρες που θα το πάρουν με κλειστά μάτια.\nΌταν λέω οτι τα bezel χρειάζονται να με ακούτε…\nΟχι πως αυτα που εχουν bezel δε σπανε καθόλου αλλα τουλάχιστον έχουν λιγότερες πιθανότητες.\n“…μετά από 50 πτώσεις…” για όσους δεν το διάβασαν ή το προσπέρασαν.\nη αλήθεια είναι ότι έβαλαν και το Νοκια 3310 (το παλιό) και πέταξαν το μηχάνημα στα σκουπίδια! χαχαχα!!!\nΛογικό δεν είναι να σπάει με τη πρώτη το συγκεκριμένο κινητό;;;\nΑν πραγματι μετα απο 50 πτώσεις …. σπάζει τοτε ειναι σούπερ ανθεκτικό και πτώση απο ύψος\nΓια 50 πτώσεις σε edge συσκευή, μάλλον σούπερ το λες. Η ουσία είναι άλλη , η πάρα πολύ ακριβή οθόνη. Θα μου πεις ότι είναι η καλυτερη κινητού με διαφορά αλλά το s7 edge μου που εσπασε από χοντρό χτύπημα, θα παραμεινει αφτιαχτο γιατι 315 ευρώ δε θα τα δώσω ποτέ.\nGiok@ η καλυτερη οθονη με διαφορα δεν ΙΣΧΥΕΙ γιατι ειναι κ θεμα γουστου..Εγω προσωπικα δεν τρελενομαι γιατι τα χρωματα ειναι cartoon σαν να βλαπω το nickelodeon..Εχω δει ιδιο βιντεο σε s7 edge κ mate 9 κ επαθα πλακα που το mate εδειχνε περισσοτερο λεπτομερεια απο το πιο σκοτεινο s7 edge..Μπορει να ειναι εντυπωσιακη η οθονη του s8 αλλα εχει ψευτικα χρωματα ρε παιδι μου..\nΕπισης ασχετα με την οθονη αν σου πεσει για μενα απαραδεχτο η πλατη που γινεται θρυψαλα..Κ ΜΙΛΑΜΕ για πενηντα ποντους υψος κ μια φορα..Οχι 50..


Ενίσχυση των συνόρων και ένταση των απελάσεων μεταναστών, προαναγγέλλει ο Μ. Χρυσοχοΐδης - Ειδήσεις - νέα - Το Βήμα Online\nΜε «σεβασμό στην αξιοπρέπεια»\nΕνίσχυση των συνόρων και ένταση των απελάσεων μεταναστών, προαναγγέλλει ο Μ. Χρυσοχοΐδης\nΤην αναθεώρηση της πολιτικής χορήγησης ασύλου προανήγγηλε ο υπουργός Προστασίας του Πολίτη, με «σεβασμό στα ανθρώπινα δικαιώματα». Η Ελλάδα είναι «μία μικρή χώρα που δεν μπορεί να είναι ανοιχτή σε όλους» ανέφερε ο Μ.Χρυσοχοΐδης.\n22 Φεβρουαρίου 2010, 22:17 Ενημερώθηκε: 22 Φεβρουαρίου 2010, 22:17\nΤην ενίσχυση των συνόρων, τη δημιουργία νέων κέντρων υποδοχής, την ένταση των απελάσεων και την αναθεώρηση της πολιτικής χορήγησης ασύλου προανήγγηλε ο υπουργός Προστασίας του Πολίτη Μιχάλης Χρυσοχοΐδης, με «σεβασμό στα ανθρώπινα δικαιώματα».\nΜιλώντας σε δημοσιογράφο του περιοδικού Τime, o υπουργός ανέφερε ότι «πρέπει να στείλουμε το μήνυμα ότι η Ελλάδα είναι «μία μικρή χώρα που δεν μπορεί να είναι ανοιχτή σε όλους»» ανέφερε ο Μ.Χρυσοχοΐδης.\nΜαζί με την αναθεώρηση της χορήγησης ασύλου, ο υπουργός ανέφερε ότι η κυβέρνηση θα αντιμετωπίσει και την αστυνομική βία.\n«Πρέπει να διαχειριστούμε εκατοντάδες ανθρώπινες ψυχές με σεβασμό στην ανθρώπινη αξιοπρέπεια, τα ανθρώπινα δικαιώματα και τις ελευθερίες» λέει ο υπουργός.\nΤα κέντρα υποδοχής έχουν χώρο για 1.000 άτομα, αναφέρει το περιοδικό, ενώ μόνο το πρώτο εννεάμηνο του 2009 οι μετανάστες χωρίς έγγραφα φτάνουν περίπου τους 95.000, ενώ οι αιτήσεις για άσυλο έφταναν τις 42.000. Το πρώτο εξάμηνο του περασμένου έτους, οι συλλήψεις μεταναστών χωρίς έγγραφα αντιστοιχούσαν σχεδόν στο 1/4 του ευρωπαϊκού συνόλου.\nΗ ανυπαρξία μετανατευτικής πολιτικής με συνοχή, σημειώνει το δημοσίευμα, έχει δημιουργήσει ένα χαοτικό σύστημα που καταλήγει σε ένα τεράστιο νομικό κενό στο οποίο τελούν εκατοντάδες μετανάστες στην Ελλάδα.


Sylvester Stallone: Η ιστορία πίσω από το Rocky είναι για μάθημα στο σχολείο — ToraTora\nΤο σωστό "back to black" (and white) γίνεται μόνο με Όντρεϊ Χέμπορν και «Διακοπές στη Ρώμη» στην Cosmote tv (vid)\tStories\nΈλενα Βενιζέλου: Η ευαίσθητη μορφή πίσω από το μαιευτήριο «Έλενα» και ο γάμος με τον Βενιζέλο\nΤο τρίτο στεφάνι του μεγάλου Έλληνα πολιτικού, οι κατηγορίες για προικοθηρία, ο καημός για το παιδί που δεν απέκτησε και ο μοναχικός θάνατος...\t...[+]\nSStories\tSylvester Stallone: Η ιστορία πίσω από το Rocky είναι για μάθημα στο σχολείο\nΔευτέρα, 4 Ιανουάριος, 2016 15:07 μμ\nΈχει φτάσει αισίως στα 69 και βρίσκεται σε μια από τις καλύτερες φάσεις της καριέρας του και της ζωής του εν γένει. Η τελευταία του ταινία, το Creed, βρίσκεται στις μεγάλες υποψηφιότητες των Χρυσών Σφαιρών, παίζει δυνατά και για τα Όσκαρ, και ο Sly είναι υποψήφιος για τον ρόλο του. Το Creed πάντως είναι μια ταινία που είχε μια επιτυχημένη βάση και είχε τα φόντα για να πάει καλά. Εμπορικά τουλάχιστον.\nΜιλάμε φυσικά για το Rocky, το οποίο είναι ένα από τα πιο επιτυχημένα movie franchises. Ο δρόμος προς την καταξίωση όμως δεν ήταν απλός. Το αντίθετο μάλιστα. Και πιθανότατα, αν η ζωή του Sylvester Stallone ήταν διαφορετική, δεν θα βλέπαμε ποτέ τον Balboa να τορπιλίζει τις γροθιές του.\nΠίσω στη δεκαετία του 1970, ο Stallone ήταν ένας νεαρός Ιταλός που είχε μεταναστεύσει στις ΗΠΑ και έψαχνε δουλειά, με στόχο να γίνει ηθοποιός. Έχοντας γεννηθεί με παράλυση στην αριστερή πλευρά του προσώπου του, γεγονός που έκανε την προφορά και τις εκφράσεις του περίεργες, δεν είχε και πολύ μεγάλη απήχηση. Αποτέλεσμα αυτού ήταν να ζει στο δρόμο και να φτάσει κυριολεκτικά στο σημείο μηδέν.\nΔεν είχε δουλειά, δεν είχε σπίτι, δεν είχε ούτε για να πάρει τυρόπιτα και σύντομα θα έχανε τον μοναδικό του φίλο. Με την ανάγκη για λεφτά να είναι μεγάλη, ο Sly πούλησε τον σκύλο του Butkus, το διάσημο μπουλμαστίφ που είχε στο Rocky, για 25 δολάρια.\nΈχοντας πλέον πιάσει πάτο, ήξερε ότι ο μόνος δρόμος ήταν προς τα πάνω. Τότε, του ήρθε η μεγάλη ιδέα. Μετά από τρεις εβδομάδες διαμονής στον τερματικό σταθμό των λεωφορείων του New Jersey, ήξερε ότι έπρεπε να ζητήσει την αλλαγή.\nΕμπνευσμένος από έναν αγώνα του Muhammad Ali, σκέφτηκε το σενάριο του Rocky, το έγραψε σε τρεις μέρες και άρχισε να ψάχνει άνθρωπο για να το κάνει πράξη. Και βρήκε. Κάποιοι παραγωγοί του προσέφεραν 125.000 δολάρια, αλλά με όρο να μην είναι αυτός ο πρωταγωνιστής. Αρνήθηκε.\nΜετά από μια βδομάδα του έκαναν νέα προσφορά. 325.000 δολάρια, αλλά με τον όρο να παραμένει στο τραπέζι. Και πάλι είπε όχι. Τελικά, υπήρξε συμφωνία στα 35.000 δολάρια με τον ίδιο πρωταγωνιστή. Το πρώτο πράγμα που έκανε με αυτά τα λεφτά; Αγόρασε πίσω τον σκύλο του έναντι 15.000 δολαρίων. Με τα υπόλοιπα 20 χιλιάρικα κατάφερε να βγάλει 200 εκατομμύρια από τα κέρδη της ταινίας.\nΜπορεί ο Sylvester να μην είναι συνδεδεμένος με την ποιότητα, μπορεί να τον βρίσκουν περίεργο για το τόσο μυώδες σώμα του, αλλά στο τέλος της ημέρας είναι ένας άνθρωπος που παλεύει να βγάλει κάτι πολύ αξιοπρεπές και μπορεί άνετα να είναι μια ιστορία όπως αυτές που μας έλεγαν στο σχολείο για τους γνωστούς ήρωες της αρχαιότητας, ώστε να τους μιμηθούμε.\nΟ Σταλόνε φωτογραφίζεται με την καλλονή κόρη του και δηλώνει περήφανος πατέρας\nΗ Σιστίν ακολουθεί τα βήματα της μητέρας της στο μόντελινγκ και ο ηθοποιός την στηρίζει στα πρώτα της βήματα. ...[+]\nΠοιος τολμά να αγγίξει την κόρη του Συλβέστερ Σταλόνε;\nΑυτός είναι διάσημος ηθοποιός και ίνδαλμα πολλών αγοριών. Αν και 69 ετών πια, δεν μοιάζει με τίποτα για άντρα της ηλικίας του.\t...[+]\nSylvester Stallone: Με τις τρεις όμορφες κόρες του στο γήπεδο\nΟ Sylvester Stallone διάγει μια από τις πιο ωραίες περιόδους της ζωής του την τελευταία τριετία. Μετά το πέμπτο Rocky και το 3ο Rambo, τα δύο movie brands που του απέφεραν πολλά λεφτά και δόξα, πέρασε μια φάση ...[+]


Τιμοκατάλογος: € 26.35\nΗ τιμή μας: € 19.73 (Μείον 25%)\nΜάτσα (Lepidium meyenii) (ρίζα) 1,200 mg *\nΕκχύλισμα τρίβολου (φρούτο) (τυποποιημένο να περιέχει 45% σαπωνίνες) 250 mg *\nΕκχύλισμα Γιοχίμπε (Pausinystalia yohimbe) (φλοιός) (Τυποποιημένο να περιέχει 2% αλκαλοειδών υοχιμβίνης) 80 mg *\nΟδηγίες: Ενήλικες: 2 κάψουλες γρήγορης αποδέσμευσης την ημέρα, κατά προτίμηση μαζί με το φαγητό. Για καλύτερα αποτελέσματα, πάρτε 3 κάψουλες 60 έως 90 λεπτά πριν τη δραστηριότητα.\nΠΡΟΕΙΔΟΠΟΙΗΣΗ: Αυτό το προϊόν περιέχει γιοχιμπίνη, η οποία μπορεί να προκαλέσει αύξηση της αρτηριακής πίεσης και των παλμών και δεν θα πρέπει να λαμβάνεται από άτομα με καρδιονεφρικές ασθένειες, έλκος ή με υπερευαισθησία σε οποιοδήποτε από τα συστατικά του. Το προϊόν προορίζεται για χρήση αποκλειστικά από άνδρες. Σε περίπτωση λήψης οποιωνδήποτε φαρμάκων ή σε περίπτωση οποιασδήποτε ιατρικής πάθησης, συμβουλευτείτε τον γιατρό σας πριν από τη χρήση. Σε περίπτωση παρενεργειών, διακόψτε αμέσως τη χρήση αυτού του προϊόντος και συμβουλευτείτε τον γιατρό σας. Δεν προορίζεται για χρήση από άτομα κάτω των 18 ετών. Εάν το πώμα είναι κατεστραμμένο ή λείπει, μη χρησιμοποιήσετε το προϊόν. Φυλάσσετε το προϊόν μακριά από παιδιά. Αποθηκεύετε το προϊόν σε δροσερό μέρος χωρίς υγρασία.


Το σάβανο του Γένους – Εικονογραφίες\n«Τα άθεα γράμματα παραμέρισαν τους αγίους και τους αγωνιστές και βάλανε στο κεφάλι του Έθνους ξένους και άπιστους γραμματισμένους, που πάνε να νοθέψουνε τη ζωή μας. Τ’ άθεα γράμματα κόψανε τον δρόμο του έθνους και τ’ αμποδάνε να χαρεί τη λευτεριά του. Είναι ντροπή μας, ένα γένος που με το αίμα του πύργωσε τη λευτεριά του, που περπάτησε τη δύσκολη ανηφοριά, να παραδεχτή πως δεν μπορεί να πορπατήσει στον ίσιο δρόμο άμα ειρήνεψε, κι ότι δεν ξέρουμε εμείς να συγυρίσουμε το σπίτι, που με το αίμα μας λευτερώσαμε, άλλά ξέρουν να το συγυρίσουν εκείνοι που δεν πολέμησαν, εκείνοι που δεν πίστευαν στον αγώνα, εκείνοι που πάνε να μας αποκόψουνε από τον Χριστό, και πασχίζουνε να μας ρίξουνε στη σκλαβιά άλλων αφεντικών, που’ ναι πιο δαιμονισμένοι από τους Τούρκους. Γιατί κι εκείνα που εσεβάστηκεν ο Τούρκος, τ’ άθεα γράμματα τα πετάνε και πάνε να τα ξερριζώσουνε. Αφανίζουνε τα μοναστήρια, πομπεύουνε τους καλογέρους και τις καλόγριες, κλέβουνε τ’ άγια δισκοπότηρα και τα πουλούνε γι’ ασήμι. Αρπάζουνε τ’ άγια των αγίων και τα βάζουνε κάτω από τα πόδια της εξουσίας τους, που τα ορίζει κατά τα νιτερέσια της. Τ’ άθεα γράμματα υφαίνουνε το σάβανο του Γένους. Αυτά λοιπόν τα γράμματα θα μάθουνε τα παιδιά μας; Κι αν ακόμα συναχτούν όλοι οι άθεοι γραμματισμένοι και στυφτούνε σαν το λεμόνι, δεν θα πετύχουν να γράψουν μια αράδα που ν’ αξίζει μια γραμμή από τα ευαγγέλια. Αλλά τι λέω μια αράδα; Ούτε μία λέξη που να μοιάζει με μία του Θεοτοκικού αυτού βιβλίου. Γιατί κάθε τι εκεί μέσα είναι λόγος Κυρίου, είναι σοφία ορθή, και τα όσα λέει το χτίσμα δεν γίνεται να φτάσουν το λόγο του Πλάστη. Αντίς να μαθαίνουνε στα παιδιά μας απ’ τ’ άγια συναξάρια το πώς ζήσανε οι άγιοι της χριστιανοσύνης και το πώς μαρτυρήσανε για την αγάπη του Χριστού, τους μαθαίνουνε την ιστορία του κολασμένου κόσμου. Γιατί δυο λογιών είναι και οι ιστορίες. Είναι η αγιασμένη και η κολασμένη ιστορία. Αδιάκοπα φανερώνουμε την κολασμένη εικόνα του κόσμου και σιγά-σιγά καταφέραμε να πιστέψουμε πώς η εικόνα αυτή είναι η γνήσια εικόνα του ανθρώπου και πως όξω απ’ αυτήν άλλη ζωή δεν εστάθη. Όλα τούτα είναι άτιμα ψέματα, είναι τα ζιζάνια που σπέρνουνε στον αγρό του Κυρίου τ’ άθεα γράμματα. Μας μιλάνε για τους αρχαίους. Κι εγώ ο ταπεινός και αγράμματος κήρυκας του λόγου του Χριστού μας σας λέγω πως κανένας αρχαίος δεν ξεπερνά σε παλικαριά, σε μεγαλείο και σε δόξα τον Άγιο Κοσμά, τους μάρτυρες και τους μεγάλους ασκητάδες. Γιατί αν εκείνοι πεθάνανε για μια πατρίδα, ο Άγιος Κοσμάς μαρτύρησε για μιαν Ελλάδα του Χριστού, και όχι για μιαν Ελλάδα δουλωμένη στον αντίχριστο».\nΌσιος, Χριστόφορος Παπουλάκος